qundao/data-zh-poetry huggingface dataset:
怀岱宗
作者：朱遹成
朝代：清
体裁：七言律诗

岱宗形胜信雄哉，万里天门霁色开。秦帝遗碑生绿字，汉家断简护苍苔。地临玉女云霞合，峰接莲花日月回。七十二朝今寂寞，云亭封禅有谁来。
怀庐山
作者：朱遹成
朝代：清
体裁：七言律诗

庐山远控斗牛区，想像崔嵬翠壁孤。云断莲花浮夕雁，涛寒彭蠡浴春凫。谈经开士空今古，栽杏山人定有无。见说层岩飞瀑处，九天风雨下笙竽。
怀衡山
作者：朱遹成
朝代：清
体裁：七言律诗

岧峣衡岳接遥天，日丽霞明玉洞前。七泽涛深连暮雨，九疑峰断锁寒烟。翠华尚忆巡南极，白昼曾闻降列仙。我欲振衣千仞上，乘风清啸祝融巅。
琼州苏公祠观稼轩联
作者：朱采
朝代：清
体裁：联

开轩面场圃；课俗重农商。
大风雨泊镇江
作者：朱鉴成
朝代：清

万里江寒雨气腥，壮游有数几人经。鱼龙喷沫天真醉，莺燕惊啼客独醒。城阙风雷沈鼓角，海门潮汐走精灵。金焦浊浪声如旧，可有英雄枕剑听。
射潮图
作者：朱钟
朝代：清
体裁：七言绝句

风急江头水怒号，钱王英气傲凌霄。空嗟十万神机弩，不射朱梁只射潮。
怀孙彭山
作者：朱钟
朝代：清
体裁：五言律诗

愁心似芳草，绿到锦官城。一夜岷江雨，春波万里生。寒鸦惊返照，断雁有归声。余亦飘蓬客，汀洲采杜衡。
溪山
作者：朱钟
朝代：清

溪山吟不尽，兴到拄枯筇。适意即孤往，幽寻无定踪。听松云壑秀，行药涧泉重。竹寺逢僧话，归来及晚钟。
秋士篇
作者：朱钟
朝代：清

秋林无静树，秋士无宁心。揽衣起中夜，徘徊发微吟。落叶难上枝，古人不及今。华年易衰谢，感彼萧骚音。
萧寺晨钟
作者：朱钟
朝代：清
体裁：七言律诗

上界钟声响遏云。西风吹梦醒尘氛。禅林初日盘空出，莲塔馀音趁晓闻。常共佛怀殷利济，早窥民隐惕忧勤。山城绝少繁丝竹，坐听蒲牢息众纷。
酬徐春帆梁溪道中看梅见怀之作·其一
作者：朱钟
朝代：清

春风江上来，故人挂帆去。春风江岸吹，故人舣舟住。梅花如古欢，一笑他乡遇。云迷晋陵山，烟白平江路。澹泊赴襟期，清芬表寒素。夷犹孤棹迟，程为花香误。平生抱素怀，皎洁真堪诉。蔼蔼江南春，离离烟外树。临风忆故交，寄我瑶华句。
酬徐春帆梁溪道中看梅见怀之作·其二
作者：朱钟
朝代：清

昔我游梁溪，溪梅正含蕊。泉声泰伯祠，山影春申里。清韵落帆风，淡烟沽酒市。春江篷橹响，尽在寒香里。为君数旧游，屈指十年矣。君诗如江月，照我离愁起。溪云竹寺幽，林雪村桥圮。一发江南山，隔断相思水。
铁棋亭
作者：朱钟
朝代：清
体裁：古风

宰官终日劳，而我耽于逸。偶得簿书閒，未忘山水癖。城北豆积山，旧有果仙迹。洞府凿何年，清虚倚绝壁。棋局昔安排，摹挲看一一。有亭翼其上，就中可容席。平收山色青，俯瞰河流碧。道旁车马喧，城中市廛密。熙熙与攘攘，成败曷有极。异哉张元通，沧桑几阅历。眼前皆苍生，利济岂无术。徵辟却不受，澄怀殊静谧。笑问洞中仙，云何此安宅。入山不见深，入林不见僻。有唐天宝时，此为故道驿。车驾自东来，公卿多扈跸。毕竟忧世心，神仙已早释。贱子苦束缚，一官寄斯邑。牒诉理未遑，琴书敢自适。今年麦有秋，抚绥易筹画。登山且纵饮，赋诗兼对奕。宾寮颓然醉，醉归日已夕。公去棋自留，我来亭始辟。传后未可知，幽怀共今昔。
铁棋仙迹
作者：朱钟
朝代：清
体裁：七言律诗

洞府何年橘叟来。就中亭阁好安排。迎门道士閒如寄，弹局神仙去不回。烟火万家环县郭，河流终古抱山隈。苍茫陵谷增人感，石壁题诗扫绿苔。
霁后郭西间步
作者：朱钟
朝代：清

远烟画山色，作意媚新晴。不尽郭西路，有时花里行。水春交树影，村午聚鸡声。小借茅亭坐，溪田看耦耕。
春阴
作者：朱锡绶
朝代：清

二月连阴柳殢青，萧斋却扫正清泠。春如中酒因风雨，花不能诗有性灵。客里得间尘脱网，静中闻沸玉浮瓶。远山一角轻云碧，写入窗间六曲屏。
湖上送春
作者：朱锡绶
朝代：清

微雨新晴三月天，白堤垂柳欲飞绵。流莺啼杀春无语，宝马香车又一年。钟声塔影夕阳间，云本无心石亦顽。不管春来况春去，落花如雪掩禅关。
湖上送春·其一
作者：朱锡绶
朝代：清

微雨新晴三月天，白堤垂柳欲飞绵。流莺啼杀春无语，宝马香车又一年。
湖上送春·其二
作者：朱锡绶
朝代：清

钟声塔影夕阳间，云本无心石亦顽。不管春来况春去，落花如雪掩禅关。
琴川夜泊
作者：朱锡绶
朝代：清

遥山迎暮色，一棹入琴河。远火随风乱，繁星照水多。夜凉生月渚，秋思托烟萝。人静闻天籁，萧萧渔者歌。
荆南书院赠王子寿比部即柬龚九曾农部彝陵
作者：朱锡绶
朝代：清

翼轸南星曜玉河，图书座上列星罗。大江灏气菁华聚，终古奇才抑塞多。十子早腾都下价，九秋争唱吨中歌。狂澜欲挽谁同志，居士南峰隐碧萝。
辛亥秋杪紫山自蜀到家
作者：朱锦
朝代：清
体裁：七言绝句

风吹落叶响庭阶，忽讶人从天上来。山鹊故应今早噪，灯花怪向昨宵开。
台阳笔记题词
作者：朱锦华
朝代：清

卿云现海捧轮红，金船献寿波不鸿。君家东海我南海，天风海水论心胸。君昔携琴闽海上，弦歌雅化时无两。台阳深入靖鲸鲵，共咤文坛出飞将。运尔烹鲜手，助彼屠鳌刀，报最循良卅六年。岛屿形胜悉推测，鬼蜮射影蚊浮烟。笔光四照无遁形，莺粟布地金易土。丹炉炼汞铅成银，硫磺花、珊瑚树，鲛宫龙窟乘云雾。阴火潜燃玉水流，探奇更补木华赋。赤文绿字满瑶编，健笔勘破西南天。直以文章为经济，岂徒月露誇连篇。年未及悬车，慨焉思投帻。纫兰不数河阳花，归舟惟戴郁林石。为访名胜游三吴，青天万里来吾徒。高山流水知音少，安得与君共范模。入座雄谈挥玉麈，海月东升夜方午。敢将秃笔为题词，附名我亦传千古。
四弟自苏州送酒来
作者：朱锦琮
朝代：清

藓门风雨引杯长，别去燕台夜有霜。刺史权来逾五日，菊花开处过重阳。莫瞋周顗驰名早，多谢陈暄为我藏。恰好东离索诗句，白衣人到便倾觞。
徐州旅店有怀六弟
作者：朱锦琮
朝代：清
体裁：七言律诗

驰驱孤负薜萝身，越境先从此问津。地界长河筑高岸，天留残月送行人。中途改驾无鞍马，旅馆加餐得锦鳞。曾约连床摅别绪，陟冈知否雁来宾。
徐州旅店有怀六弟
作者：朱锦琮
朝代：清

驰驱孤负薜萝身，越境先从此间津。地界长河筑高岸，天留残月送行人。中途改驾无鞍马，旅馆加餐得锦鳞。曾约连床摅别绪，陟冈知否雁来宾。
粟珊弟得天台赤藤杖归献伯父为作歌
作者：朱锦琮
朝代：清

天台一万八千丈，谢屐梯云未能上。阴崖雪积万年藤，飞作仙人九节杖。仙人王烈朝玉京，葛翁又向璿台行。紫芝灵药不轻泄，君昨宦游过赤城。赤城霞起连远岫，众圣排云露肩袖。见君中道立徘徊，笑拔虬髭介君寿。君时四十年方强，手摘星宿如探囊。历遍云蓝七十二，携归东海呈高堂。忆我高堂谢单宰，孙枝侍舞斑衣彩。归田复出终郎官，天坛灵寿今犹在。我摄淮平斗大州，青藜簇簇蕃新秋。披枝剪叶饰根干，相期致仕扶为鸠。白发扶鸠仰世父，手中紫玉坚如柱。户牖间投欲化龙，鳌溟䀜爽腾风雨。半载曾连听雨床，与君遥祝寿而康。秦溪宛水一千里，眉介何时进玉觞。
绵山
作者：朱锦琮
朝代：清

城外高山接太行，春深墓草散牛羊。禁烟节自多风雨，旌善田谁种稻粱。十载君臣同牧圉，一身泉石中膏肓。晋祠流水清如玉，洗出幽岩数点苍。
自柏枧山至引量桥
作者：朱锦琮
朝代：清

两崖回合处，仄磴下肩舆。芳草青黏屐，晴云淡曳裾。山空惟有树，涧曲更无鱼。峡口忽中断，长虹驾碧虚。楼从桥上盖，地僻往来稀。泉洗石根瘦，烟环松影肥。李侯游未到，梅氏宅相依。小憩成孤赏，钟声落翠微。
自柏枧山至引量桥·其一
作者：朱锦琮
朝代：清

两崖回合处，仄磴下肩舆。芳草青黏屐，晴云淡曳裾。山空惟有树，涧曲更无鱼。峡口忽中断，长虹驾碧虚。
自柏枧山至引量桥·其二
作者：朱锦琮
朝代：清

楼从桥上盖，地僻往来稀。泉洗石根瘦，烟环松影肥。李侯游未到，梅氏宅相依。小憩成孤赏，钟声落翠微。
野望
作者：朱锦琮
朝代：清

旷野萧条暮景悬，眼光尽处地连天。路无马迹多荒草，村有鸡鸣隔翠烟。近树高于远山顶，朝霞明到夕阳边。肩摩古驿劳迎送，指点归途缓著鞭。
北征
作者：朱雅
朝代：清
体裁：七言律诗

邹衍宫前大道开，燕丹桥下朔风哀。连天古碛沙如雪，动地浑河水似雷。俊鹘明驼纷旷野，惊蓬断藿莽层台。谁怜襆被关山客，独拥长辕万里来。
江门
作者：朱雅
朝代：清
体裁：五言律诗

清涨挟云去，浊潮翻日来。蛟龙江口出，烟树海天开。二水蛮乡涌，千舟粤郡回。夷花兼邀果，远际越王台。
汴中
作者：朱雅
朝代：清
体裁：五言律诗

夕照下嵩洛，春星盘角亢。山河壮诸夏，天地此中央。残柳接江左，寒云飞汴梁。宋朝畿甸在，烟水太荒凉。
秋日书怀
作者：朱雅
朝代：清
体裁：七言律诗

金风吹落九门霜，直北天寒雁几行。辽海飞云人倚剑，燕山斜月客思乡。关河入望愁无际，砧杵谁家捣未央。逆旅不堪频吊古，昭王台畔草茫茫。
不寐
作者：朱雍模
朝代：清

浦口船还系，江头雁已归。秋林欹一枕，万籁发天机。咽露沙虫苦，窥窗海月微。凉宵清不寐，无梦到柴扉。
村居
作者：朱雍模
朝代：清

村绕菰田僻，门依竹埒斜。一泓沈碧树，三径上秋花。岂是高人宅，犹然野老家。年来菊篱外，亦复艺桑麻。
寄题谭桐舫俯淮阁
作者：朱雘
朝代：清

淮出桐柏山，逶迤会江河。君能理川渎，胸次吞洪波。支祁伏不起，金堤郁嵯峨。小阁瞰涟漪，四时闻啸歌。哀丝间豪竹，天半音谐和。诗书粲坟典，鼎彝蟠籀蝌。俯视埃壒中，万瓦排蜂窠。鸡鸣市声动，沙岸人如梭。舟楫鲂鱮贯，轩车蠛蠓多。笑指衣带水，如此神山何。劳人值暇日，羽扇聊婆娑。凉飙荡烦暑，倦眼青铜磨。清流本无垢，三五濯纤阿。晦冥不可见，老蟆缘陂陀。金枢瞰已坏，何大腹皤。吴质翳桂树，空自持斧柯。褰裳舍之去，河上骑白鼍。回首叫故人，野鹜乱天鹅。江绕豫章郡，鸥鹭浴盘涡。崔嵬滕王阁，烟雨看渔蓑。
寄题谭桐舫俯淮阁
作者：朱雘
朝代：清
体裁：古风

淮出桐柏山，逶迤会江河。君能理川渎，胸次吞洪波。支祁伏不起，金堤郁嵯峨。小阁瞰涟漪，四时闻啸歌。哀丝间豪竹，天半音谐和。诗书粲坟典，鼎彝蟠籀蝌。俯视埃壒中，万瓦排蜂窠。鸡鸣市声动，沙岸人如梭。舟楫鲂鱮贯，轩车蠛蠓多。笑指衣带水，如此神山何。劳人值暇日，羽扇聊婆娑。凉飙荡烦暑，倦眼青铜磨。清流本无垢，三五濯纤阿。晦冥不可见，老蟆缘陂陀。金枢瞰已坏，何日大腹皤。吴质翳桂树，空自持斧柯。褰裳舍之去，河上骑白鼍。回首叫故人，野鹜乱天鹅。江绕豫章郡，鸥鹭浴盘涡。崔嵬滕王阁，烟雨看渔蓑。
庙矶子
作者：朱雘
朝代：清

大江过涪万，受水日以众。水性杂而争，往往邹鲁閧。云安两恶滩，东阳庙矶共。夏冬异消长，危险相伯仲。舟行十月交，东阳差无恐。猖獗独庙矶，水落势益纵。怪石扼两傍，乱流竞一缝。被阻成轩轾，遭束乃错综。蹙为盘涡深，激作鼓濆送。下陷窟千寻，上涌花四弄。一苇蛇赴壑，万浪牛鸣瓮。放棹择强弱，打舷判轻重。朋党互倾排，仇仇交击撞。情意忿不和，气力悍莫控。有如诸道兵，不听一帅用。又如五方民，不服一国统。神禹今则亡，谁能平洚洞。我谓息水斗，犹之息民讼。水性不可逆，民情不可壅。王者决使导，《周官》一《禹贡》。我欲铲乱石，快览蜀江空。
紫藤歌
作者：朱雘
朝代：清

老藤百尺盘高空，老树三株藤所宗。藤非缘树不得上，贤才下位将毋同。藤吾语汝慎厥附，此身要托青青松。不然文梓或香枫，莫随樗栎夸密蒙。樗栎柯叶徒高大，蝼蚁窟宅鸱鸮宫。藤体虽柔藤性健，嗟彼虫鸟焉能容。不苟凭依乃足贵，屈伸在已藤犹龙。暮春三月吹香风，花垂天半开紫红。铜章暂卸得休暇，俗吏忽欲为诗翁。奔走奚奴邀耆老，对花一醉朱颜烘。藤兮藤兮劝汝一杯酒，我惭无用藤多功。杖汝可以扶颠蹶，服汝可以医疲癃。裁汝作纸利文字，制汝作铠资兵戎。汝不倚花逞恣媚，论花亦足称花雄。金绳铁索神纽结，流苏百宝悬云中。满园牡丹不敢艳，下风甘拜如儿童。壁上画师殁已久，谁能意匠争天工。我友五人尽豪翰，清词丽句相玲珑。江淹彩笔吾不梦，藤花开落春濛濛。
过老鹰崖
作者：朱雘
朝代：清

众山如鸟雀，突兀见苍鹰。侧翅尔谁搏，盘空我独登。虎狼俱辟易，草木尽飞腾。绝似骑鹏背，扶桑看日升。
送六安田小泉刺史致仕归临潼
作者：朱雘
朝代：清
体裁：七言律诗

梦踏凉云落雁峰，朝来便觉宦情慵。挂冠不待谋妻子，振翮都缘避鼓钟。淮水清流才一线，骊山紫气忽千重。夕阳无限田家好，肯把方州换老农。
送六安田小泉刺史致仕归临潼
作者：朱雘
朝代：清

梦踏凉云落雁峰，朝来便觉宦情慵。挂冠不待谋妻子，振融都缘避鼓钟。淮水清流才一线，骊山紫气忽千重。夕阳无限田家好，肯把方州换老农。
七夕闻纺织虫
作者：朱雪英
朝代：清
体裁：五言律诗

虫吟如纺织，繁响入高楼。有意催刀尺，无心约女牛。随风来远树，带月报新秋。只许闺人听，休教动旅愁。
借宿七里沟田家
作者：朱霈
朝代：清

树里一镫明，入林闻犬吠。田家荷锄归，偶此成酬对。除房土花斑，风窗纸条碎。三更乱泉喧，微月上墙背。不待荒鸡啼，车声响瓜埭。
和于沧岩明府东湖曲
作者：朱霈
朝代：清

鄱湖水长浪花粗，东湖清浅漾菰蒲。采罢莲花采莲子，留郎莫遣出鄱湖。浮舟寺里木莲开，荐福寺前黄叶堆。输与僧家来往便，渔船才过酒船回。去年曾约泛湖游，今日花开独倚楼。莫怪归期还失信，信潮原不到湖头。湖边娇女怯春波，欲浣春衣愁柰何。不唱《洗红》及《白纻》，年来学得《懊侬歌》。
和于沧岩明府东湖曲·其一
作者：朱霈
朝代：清

鄱湖水长浪花粗，东湖清浅漾菰蒲。采罢莲花采莲子，留郎莫遣出鄱湖。
和于沧岩明府东湖曲·其三
作者：朱霈
朝代：清

去年曾约泛湖游，今日花开独倚楼。莫怪归期还失信，信潮原不到湖头。
和于沧岩明府东湖曲·其二
作者：朱霈
朝代：清

浮舟寺里木莲开，荐福寺前黄叶堆。输与僧家来往便，渔船才过酒船回。
和于沧岩明府东湖曲·其四
作者：朱霈
朝代：清

湖边娇女怯春波，欲浣春衣愁柰何。不唱《洗红》及《白纻》，年来学得《懊侬歌》。
喜晴
作者：朱霈
朝代：清

外病兼旬雨复浓，闻晴喜欲步村东。双松齐出平林上，一鹭孤明野水中。斜插竹竿扶柳起，尽挑莎草使渠通。数声山雀闲庭晚，添得园榴叶几丛。
山家
作者：朱霈
朝代：清

一峰行过一峰深，到得山中日渐沈。百道瀑泉穿木杪，数声啼鸟背松阴。鸡豚家庆升平日，艺植人存太古心。愧我风尘犹未息，欲携书剑入云岑。
舟泊浯溪观颜鲁公所书中兴颂碑刻歌
作者：朱霈
朝代：清

营州健儿胡旋舞，三郎西走铃淋雨。大唐玉玺日角归，白衣黄衣拥灵武。承平无事李郭闲，内家张后外李父。道州刺史据国忧，瀼西贼退示官府。有时奋笔颂中兴，浯溪中开石壁竖。歌功象德臣能为，那惭粹美誉皇甫。峿台二铭莽荆榛，瞿令玉箸文无睹。平原太守颜清臣，下笔著石如没羽。悬崖突出作覆檐，穹碑千载无泐腐。沧江阴雨愁蛟螭，古洞荒月走猰貐。真成细肌入鹰骨，岂但猛力强牛弩。想起挺笔神肃恭，冕冠凝立纷紃组。我皇神武玉检封，微臣奏技忝台辅。二十四郡鉴臣忠，江淮瞧阳同砥柱。宁知白首历三朝，令公老去邺侯拒。宫人菩萨装道场，武士金刚作神主。冀魏齐赵迭僣越，翻使忠良死伪楚。我来访古忽涕零，摩挲石壁首重俯。精光直贯牛斗寒，碧血难蚀土花聚。当时谁见端书人，野花啼鸟空沙浦。西江涪翁鬓如丝，断崖僵立指画肚。大书深刻落珠玑，已并颜拓供人取。犹云老矣不能为，可惜少游归黄土。名士尚忧文不传，而况我辈争腐鼠。春蛇秋蚓工未能，祈蚕老死等沙户。呜呼人生不作颜平原，气扫欃枪蔑貔虎。犹当出作元次山，万口颠连待字抚。浪游狂咏等涂鸦，文士追随宁足数。相如不贵复不文，封禅遗篇合一炬。回舟坚卧月光沈，夜半寒猿叫枯树。
贺李鸿章七十寿联
作者：朱靖国
朝代：清
体裁：联

一柱群推黄阁老；百僚趋进紫霞觞。
夜坐
作者：朱颖
朝代：清

一雨乍收暑，虚堂坐晚凉。萤光穿竹径，花气扑藤床。卖老抛书课，扶衰藉药囊。平生爱秋夜，不惜数更长。
月下
作者：朱颖
朝代：清

古今同是月，代谢几人看。此夕一樽酒，百年聊自欢。潇湘秋入梦，关塞夜生寒。慷慨还悲感，更残独倚阑。
横塘道中
作者：朱颖
朝代：清

舴艋横塘破晓烟，薄寒风物爱翛然。数峰青出疏林外，一刹红遮断岸边。茅舍互歌打稻侣，湖桥挝鼓卖鱼船。从今不独耽丘壑，更拟村居度晚年。
秋日归里口号
作者：朱颖
朝代：清

蟹紫菱青北雁飞，劳肩甫息去征衣。褰帷病妇看悲喜，扶杖慈亲询瘦肥。本有一瓢曲肱好，并无五斗折腰非。从今若许逃羁绁，秋水柴门傍钓矶。
贫居自励
作者：朱颖
朝代：清

秋空野鹤任翱翔，不复朱门恋稻粱。记得渭南诗句好，书生饿死亦寻常。
东山寺避暑
作者：朱风翥
朝代：清
体裁：五言律诗

暂远尘氛梦，来眠佛子居。一蒿新雨后，万亩插秧初。避热原非雁，弹篌岂为鱼。枯禅容我懒，心地湛清虚。
秋日重游东山寺
作者：朱风翥
朝代：清
体裁：五言律诗

重访东山寺，迂回旧径斜。竹深林有寺，秋老叶如花。汲水倾云液，供茶煮露芽。昙摩闲话久，归路马蹄赊。
凤皇山吊宋故宫
作者：朱骏声
朝代：清

回首昆明已劫灰，湖山终古夕阳开。但教师捣黄龙去，那有江横白雁来。宝气尽随妖雾散，风声犹送晚潮回。汴京宫阙同禾黍，南渡君臣尽可哀。
客中七夕
作者：朱骏声
朝代：清

辛苦驱铃驮，长亭复短亭。去家经两月，入夜看双星。积雨汶流白，浮云泰岱青。客衣谁远寄，预戒早霜零。
蜀镜词
作者：朱骏声
朝代：清

蟾蜍蚀尽瑶台月，对舞时闻凤鸾泣。可惜青青一片铜，不见当时好颜色。三十二字伊谁铭，背蟠细纽鱼螺纹。祇可涵来绮窗影，莫教飞入天雄军。芳林园里歌声改，花柳于今竟安要。只有明珠出匣中，黄昏仍下山精拜。我欲摩挲一问之，伤心杜宇夜深啼。千年金镜照家国，可照当眉写翠时。
记钱武肃王水府告文银简
作者：朱骏声
朝代：清

顺治纪元吴大旱，太湖龟坼湖底见。杷沙银简蟠龙螭，长六寸许广半之。其质权衡二十两，镌字毫釐曾不爽。一百七十有九文，硬黄可拓于今存。文言大道弟子天下都元帅，吴越国王时年七十又七岁。二月十六日诞生，统制山河时康平。苍昊降祐神垂恩，特修龙简恭醮陈。乞镠四时履历遐寿龄，眼目光明无疾疢。家国兴隆子孙盛，志祈玄祝相投诚。太湖水府当沈璧，告文传自金龙驿。苏州吴县洞庭乡，东皋之里神昭彰。末以宝正三年岁戊子，三月二十六日壬申纪。此拓藏诸谦六君，秀水杨氏名大炘。吾家世世居吴门，亟书崖略识旧闻。
醉时歌
作者：朱骏声
朝代：清

人生百岁亦草草，安得黄金鍊丹早。闭门兀兀空著书，不饮那知酒杯好。昔有刘伯伦，死便埋我全其真。后来谁续《酒德颂》，我识世间无酒人。春风二月开桃花，绯绯一树蒸红霞。芝田种秫酿新熟，高兴肯让麻姑家。醉后看天大如斗，左手击鲜，右手击缶。行乐安能千万年，倏忽浮云变苍狗。我悲东园公，山人劝酒依青松。一朝为汉出山去，功成胡不归山中。我爱李青莲，长安市上白日眠。《清平乐》章带醉赋，归来捉月沧海边。古人已往今人来，天地自筑糟丘台。不能读破书万卷，何当鲸饮倾千杯。吁嗟乎！人间日月车轮驰，蓬莱仙人不可知。酒星堕地酒泉竭，丹砂亦有驻颜时。
龙井
作者：朱骏声
朝代：清

毒龙何年来，潜此深渊中。虚崖喷流雪，惊湍写长风。下插石峍崒。白云有时飞，恰挂岩边松。我心随白云，舒卷无始终。
贺袁嘉谷入泮联
作者：朱鸣贞
朝代：清
体裁：联

九重逵路观联步；千佛名经顶暮年。
挽张百熙联
作者：朱鹤
朝代：清
体裁：联

为有名英雄，为无名英雄，衡岭沉沉，鼓吹文明君与孰；岂精虫不灭，岂原质不灭，人天耿耿，留存纪念死如生。
赠龚自珍联
作者：朱鹤年
朝代：清
体裁：联

灌夫骂座非关酒；江敩移床那算狂。
赠龚自珍联
作者：朱鹤年
朝代：清
体裁：联

田鼢骂座非关酒；江敩移床那算狂。
腊月望集水琴山画堂观梅
作者：朱麟应
朝代：清

倦客惊时序，寒花破萼新。香浮疏牖月，暖借曲房春。索笑牵乡梦，联吟得酒人。一樽销寂寞，浅醉任吾真。
送王谷原之太平分韵得谢字
作者：朱麟应
朝代：清

风鸣梧叶秋，夜静霜华泻。丛生小山桂，幽馥入帘乍。王郎发清兴，率尔携不借。姑溪千里近，一棹指江汊。青山月将满，采石帆应卸。狂饮缅谪仙，高咏追小谢。所惜故园侣，朋笺待君砑。归期计重九，黄菊压新榨。
锄菜
作者：朱麟应
朝代：清

御冬谋旨蓄，老圃辟坱圠。杂蔬分畦栽，秋菘及时拔。溯厥下种初，草际尚鸣蚻。土松根自沃，露润叶争茁。霜天气凄紧，连陇刈稿秸。菜始塌地肥，茎净不待刷。其色既葱茜，其味更甘滑。藏之齑可断，芼之羹可颉。淡泊配盐豉，芳辛屑椒榝。小槽新酿熟，邀宾走短札。黄鸡紫蟹间，野蔌置宁恝。何况士酸寒，登盘少特杀。藿食性所便，十馔遇七八。不闻穷塞生，画粥咽僧刹。
函谷关
作者：朱黼
朝代：清

飞楼高压乱峰西，天险嵯峨不可跻。裂土自凭三尺剑，封关谁仗一丸泥。黄河北走声偏壮，紫气东来望欲迷。我学终童弃繻久，那堪霜鬓送轮蹄。
奉寄憺园先生
作者：朱黼
朝代：清

三年京国渺愁余，不向南州问起居。白发尚留豪兴在，青山应笑故人疏。消磨晚景能忘酒，料理虚名好著书。我亦倦游期息驾，与君江上乐樵渔。
澄江八景 其一 蓉城晓烟
作者：朱黼
朝代：清
体裁：七言律诗

唤起城乌影渐通，明星欲落翠濛濛。芙蓉百雉晨光里，杨柳千门晓气中。江上楼台方吐日，山间钟磬早随风。他时更拟夸除夕，烟火家家返照红。
澄江八景 其七 前湖漾月
作者：朱黼
朝代：清
体裁：七言律诗

胜水成池尚号湖，湖边清夜踏菰蒲。波心皓月方沉璧，镜面微风不定珠。怖鸽幡经依佛火，寒鸦集水隐城隅。独留雪魄冰魂在，邀得嫦娥作伴无？
澄江八景 其三 奎阁层云
作者：朱黼
朝代：清
体裁：七言律诗

离火文明胜象开，泮林前面七层台。映池塔自当空挂，历级云从绝顶回。乍觉高标凌北斗，欲看佳气接中台。如何初地嗟零落，辜负黄金布施来。
澄江八景 其二 石湾春霁
作者：朱黼
朝代：清
体裁：七言律诗

东郊北郭选良辰，踏遍晴阳到水滨。芳草青添三月酒，桃花红涨一江春。轻衫过涧疑沾雨，短棹寻源许问津。吹笛看云名士老，空劳醉客卧苔茵。
澄江八景 其五 扬子秋涛
作者：朱黼
朝代：清
体裁：七言律诗

百丈潮头气吐吞，江楼纵目动心魂。滔天雪色来京口，殷地雷声走海门。大有鱼龙乘水势，不关风雨失沙痕。清秋高兴知何极，倾倒山巅五石尊。
澄江八景 其八 磐石流泉
作者：朱黼
朝代：清
体裁：七言律诗

君峰灵脉来何处，浮玉原知水底潜。忽报天浆一杓满，争夸崖蜜十分甜。神仙窟穴空翻动，裙屐风流自不嫌。四十年间湮没尽，何从石隙辨贪廉？
澄江八景 其六 鹅峰积雪
作者：朱黼
朝代：清
体裁：七言律诗

瞰江岩壑断行踪，积雪皑皑到暮冬。青女长辞红叶渡，黄山遥见白鹅峰。沙寒水落仍埋石，寺冷云归不辨松。疑是许由栖隐地，依然太古六花封。
澄江八景 其四 巫门夜雨
作者：朱黼
朝代：清
体裁：七言律诗

晚雾昏烟做雨成，石牌东畔杂潮鸣。四山风急声初下，孤艇镫消梦忽惊。见说沧桑涨沙路，曾经信宿住柴荆。何时蓑笠归休去，稳卧江干老此生。
短歌
作者：朱黼
朝代：清

君不见成安君，泜水之上身首分，君不见管敬仲，贫贱之交腹心共。古道可慕今人隳，翻云覆雨羞者谁。种树莫种白杨柳，酌酒莫酌黄金罍。杨柳不向雪中舞，金罍但向豪门举。
秦淮杂咏
作者：朱黼
朝代：清

萋萋野草带斜晖，江左风流事总非。燕子不归门巷改，行人还说旧乌衣。
虞姬祠
作者：朱黼
朝代：清

高楼飞阁开云霞，明珰翠羽颜如花。夫君霸业在本纪，独少外戚留世家。英雄青史不堪说，美人黄土犹争惜。何曾垓下葬芳魂，空有霜锋污颈血。兵戈转战生死同，美人即是真英雄。咄哉孺子刘沛公，戚姬乃以人彘终。传闻飞雹从空起，灵爽犹能卫桑梓。可惜重瞳下相来，喑呜叱咤徒为耳。
蜀中秋柳和李沧云学使
作者：朱黼
朝代：清

萧萧听落叶，袅袅望遥汀。暮景犹长路，秋风只故亭。已衰眉未白，相见眼终青。铁索江桥畔，攀条浊酒停。
长门怨
作者：朱黼
朝代：清

桂殿金铺暗，椒房玉漏沈。犹闻仙乐奏，空对月华临。进御原非貌，思君独此心。宫中谣诼易，不敢动悲吟。
初秋登楼
作者：朱鼎延
朝代：清
体裁：七言律诗

东来岱色入苍茫，望里烟岚接太行。远浦平沙栖雁鹜，高原落日下牛羊。庾公月底耽清兴，王粲楼头忆故乡。况是满城砧杵急，风凄万户客愁长。
拟西北有高楼
作者：朱鼎鋐
朝代：清

高楼矗层云，清夜焚兰熏。素帏先受月，悄然照罗裙。借问月中人，顾我何殷勤。相怜必同病，各自爱清芬。月即不自语，我意转自殷。中心如皎月，清光常为君。天边见月光，千里忆离群。
秋斋杂兴
作者：朱鼎鋐
朝代：清

触景皆堪适，惟秋更洒然。白云飘似絮，空水碧于天。渐觉轻绡爽，浑忘小扇捐。谁怜凭吊客，犹有《续骚篇》。
雨后放舟
作者：朱鼎鋐
朝代：清

小壑连旬里，轻桡泛绿溪。春寒花信晚，水涨野桥低。漠漠烟中柳，胶胶午后鸡。乱云飞不尽，又过夕阳西。
挽郭嵩焘联
作者：朱龄
朝代：清
体裁：联

与曾左齐声，著书独占名山福；忧法英未殄，遗疏犹存报国心。
丰田途中
作者：朴齐家
朝代：清

入谷青丝马，春风时一鸣。山花樵更发，河柳卧还生。蔼蔼村边雨，迢迢原上耕。五云如可觌，凫舄去朝京。
九层洞同京山李丈汉镇
作者：朴齐家
朝代：清

红树塞天地，不知山更多。脱巾松下饮，抱膝水边歌。世狭容吾懒，官贫耐客过。犹能理诗律，学杜祖阴何。
次李宜庵韵
作者：朴齐家
朝代：清

心静还知丈室宽，酒酸犹博片时欢。十年人似齐门瑟，半世文多楚相冠。感此孤虫催岁暮，飘然旷野履霜寒。乡村寂寞眠常早，月压柴荆未出看。
白龙潭
作者：朴齐家
朝代：清

百笏泓澄贮碧霞，鹰岩皴石一支斜。村容近接亭亭树，水次丛开冉冉花。细雨披蓑看更羡，新泉灌稻事堪夸。但须耕具兼渔具，还有黎城合置家。
挽张百熙联
作者：权世恩
朝代：清
体裁：联

新语见经纶，学界千古、宪政千古；大名垂宇宙，中国一人、亚洲一人。
同镜师作
作者：权敦仁
朝代：清

灌木鸣风绝涧隈，柴门逐水静风埃。茯苓已向山僧乞，芥菜多从春市来。
访山寺
作者：权敦仁
朝代：清

二载名蓝约，山秋石意斜。西风将远客，流水过田家。稻翠行随马，蔬香间带花。吟鞭閒不定，绕出赤城霞。
和印心老屋陶云汀赠诗
作者：权永佐
朝代：清

客星□点犯仙槎，习气全粗任笑哗。眼目井观居左海，人才霞蔚慕中华。字成瘦柏分题墨，芽展初旗试啜茶。喜得逢君天下老，柴桑氏族古名家。
临江仙
作者：权贵妃
朝代：清

花影重帘初睡起，绣鞋着罢慵移。窥妆强把绿窗推。隔花双蝶散，犹似梦初回。玉旨传宣呼女监，亲临太液池荷。争将金弹打黄鹂。台楼凌万仞，下有白云飞。
临江仙
作者：权贵妃
朝代：清
体裁：词

花影重帘初睡起，绣鞋著罢慵移。窥妆强把绿窗推。隔花双蝶散，犹似梦初回。玉旨传宣呼女监，亲临太液池荷。争将金弹打黄鹂。台楼淩万仞，下有白云飞。
谒金门
作者：权贵妃
朝代：清
体裁：词

真堪惜。锦帐夜长虚掷。挑尽银灯情脉脉，描龙无气力。宫女声停刀尺。百和御香扑鼻。帘卷西宫窥夜色，天青星欲滴。
谒金门
作者：权贵妃
朝代：清

真堪惜。锦帐夜长虚掷。挑尽银灯情脉脉，描龙无气力。宫女声停刀尺。百和御香扑鼻。帘捲西宫窥夜色，天青星欲滴。
踏莎行
作者：权贵妃
朝代：清

时序频移，韶光难驻。柳花飞尽宫前树。朝来为甚不钩帘，柳花正满帘前路。春赏未阑，春归何遽。问春归向何方去。有情海燕不同归，呢喃独伴春愁住。
松风用黄山谷武昌松风阁韵
作者：李{音皆}韺
朝代：清

僧房一簇荒村前，古壁苍黑经百年。老僧沽酒觞群贤，俄尔耳边声沸天。浑如峻岭飞百泉。跳涧赴壑争潺湲。又疑广乐张仙筵，嗷嘈万管喧千弦。不则双峡束长川，激崖咽石波怒旋。出视绿阴低屋椽，惊飙激柯摇碧烟，巢鸟惊怖宵不眠。嗟我僻壤长系挛，惟见杨绿桃李妍。今到此间颇适然，岩壑风景眉前悬。愿归我庐携青毡，长伴老僧饭斋饘。奚事布袜青行缠，颠蹶千里寻林泉。两松阶旁各魁然，昔时所植今百年。伟干矗空柯倒悬，浓阴蔽日云压椽。依树稳坐苔为毡，长风送响惊鹤眠。枝飐叶摇颓绿烟，洪涛郁怒翻长川。戛金击石鸣丝弦，嗷嘈繁声凑华筵。十年茅屋长拘挛，倦趾有如修绠缠。未曾健步遨林泉，今睹此景雄且妍。愿寻万本栽庭前，壤培泉沃场师贤。远阴幕地高撑天，空中时作溪潺湲。探胜赏奇饥忘饘，日携琴酒长盘旋。
松风用黄山谷武昌松风阁韵·其一
作者：李{音皆}韺
朝代：清

僧房一簇荒村前，古壁苍黑经百年。老僧沽酒觞群贤，俄尔耳边声沸天。浑如峻岭飞百泉。跳涧赴壑争潺湲。又疑广乐张仙筵，嗷嘈万管喧千弦。不则双峡束长川，激崖咽石波怒旋。出视绿阴低屋椽，惊飙激柯摇碧烟，巢鸟惊怖宵不眠。嗟我僻壤长系挛，惟见杨绿桃李妍。今到此间颇适然，岩壑风景眉前悬。愿归我庐携青毡，长伴老僧饭斋饘。奚事布袜青行缠，颠蹶千里寻林泉。
松风用黄山谷武昌松风阁韵·其二
作者：李{音皆}韺
朝代：清

两松阶旁各魁然，昔时所植今百年。伟干矗空柯倒悬，浓阴蔽日云压椽。依树稳坐苔为毡，长风送响惊鹤眠。枝飐叶摇颓绿烟，洪涛郁怒翻长川。戛金击石鸣丝弦，嗷嘈繁声凑华筵。十年茅屋长拘挛，倦趾有如修绠缠。未曾健步遨林泉，今睹此景雄且妍。愿寻万本栽庭前，壤培泉沃场师贤。远阴幕地高撑天，空中时作溪潺湲。探胜赏奇饥忘饘，日携琴酒长盘旋。
同蒋仲一汪河发郊行见杏花初放期再赏之
作者：李㦂
朝代：清

圃外见红杏，高林气若霞。朝来一片雨，开到几枝花。惜此好春色，多于野老家。偶然看不足，记取路痕斜。
天门山
作者：李㦂
朝代：清

双峰如凿断，绝壁对崔嵬。楚蜀千重远，东南一气开。潮声归海去，帆影出天来。渺渺烟波际，徒深庾信哀。
巴江九日
作者：李万青
朝代：清

故国霜前菊，今年又作花。王程秋出塞，归梦昨还家。流宕水三折，苍茫天一涯。何人乘醉兴，风外弄清笳。
晓起
作者：李万青
朝代：清

缺月压苍莽，长河垂杳冥。露翻篱蔓白，烟断竹林青。栖鸟惊枝散，吟蛩近履停。阑干横北斗，犹见两三星。
秋夕送客
作者：李万青
朝代：清

秋在虫声外，临歧翻自惊。梦从今夕远，路向故乡平。巫峡犹飞浪，青山欲送行。寄书书不尽，天末未休兵。
都门访樊昆来侍读
作者：李专
朝代：清

芳杜洲边叫子规，满城宫柳绿参差。曾为王粲登楼处，尚忆中郎倒屣时。几水重逢成久别，罗浮窃听有新诗。鱼书一向无由寄，最喜今朝近凤池。
傀儡番
作者：李丕煜
朝代：清

汝岂生人类，袅然乱似麻。身文腰佩箭，齿黑鬓堆花。杯饮椰为酒，崖居穴是家。凭凌山绝顶，夜月数吹笳。
半屏山
作者：李丕煜
朝代：清

陡然拔地起，半壁凌芳洲。翠色空霄汉，岚光锁绿畴。鸟道晴峰拱，云帆碧海收。影入莲潭水，千年胜迹留。
登红毛城
作者：李丕煜
朝代：清

安平雄镇海连天，海尽天穷何处连。海岛休誇天堑险，天威直破海门坚。天桥入海天涯断，海柱遮天海外悬。锁钥海邦天府重，擎天亘海自巍然。海外孤城别有天，海天相际水云连。天开海国朝宗久，海拥天家砥柱坚。薄海车书今一统，中天日月正双悬。楼观沧海摩天汉，海角天涯意惘然。
登红毛城·其一
作者：李丕煜
朝代：清

安平雄镇海连天，海尽天穷何处连。海岛休誇天堑险，天威直破海门坚。天桥入海天涯断，海柱遮天海外悬。锁钥海邦天府重，擎天亘海自巍然。
登红毛城·其二
作者：李丕煜
朝代：清

海外孤城别有天，海天相际水云连。天开海国朝宗久，海拥天家砥柱坚。薄海车书今一统，中天日月正双悬。楼观沧海摩天汉，海角天涯意惘然。
题画
作者：李世倬
朝代：清

乱山深处黄茅屋，活水湾头白板桥。但得人来常问字，剧胜蓑笠溷渔樵。
季春偕诸子散步三鸦寺
作者：李世恪
朝代：清

风雨连三月，春光强半差。量晴呼好友，冲湿趁桃花。红断钟声接，烟深鸟路斜。林香吹未歇，机息欲家。
季春偕诸子散步三鸦寺
作者：李世恪
朝代：清
体裁：五言律诗

风雨连三月，春光强半差。量晴呼好友，冲湿趁桃花。红断钟声接，烟深鸟路斜。林香吹未歇，机息欲忘家。
伏龙寺
作者：李世杰
朝代：清

狭栈缘溪曲折升，钟声遥度白云层。悬崖冻瀑喷如雨，雪磴阴风劲有棱。厨下细泉随竹远，岩前片月共窗凭。莫愁天险难飞越，有路应堪拾级登。
六月过山根站遇雨
作者：李世杰
朝代：清

雪磴阴风砭骨寒，千寻积素耸云端。写生拟倩传神手，画向炎方六月看。
清溪县
作者：李世杰
朝代：清

踏破层云下碧霄，沈黎烟景晚萧萧。山分僰道蛮天迥，路向乌斯异国遥。荒邑衙斋供馆舍，民居板屋耐飘摇。无眠一夜风声急，似听钱塘八月潮。
过飞龙关
作者：李世杰
朝代：清

幂䍥春阴酿晓寒，雨余岚翠扑征鞍。盘旋马踏层云上，淡沱峰如入画看。村舍炊烟浮碧穗，溪桥乱石激清湍。登临已觉行非易，负重边氓食力难。
万石山信宿
作者：李世熊
朝代：清
体裁：五言排律

凌晨曳秋策，巘叠贮云多。流水看人尽，微风带鸟过。磴穿山骨巧，叶改树颜酡。目刮峰皆异，窍虚籁尽和。浮杯依石醉，倚簟纳泉歌。桂魄扶飙冷，乌痕染月皤。何能从五岳，矢寐此槃阿。
和陶归园田
作者：李世熊
朝代：清

自古养志者，遁迹于深山。一往将终焉，岂复知岁年。有时罹世网，如鱼脱于渊。归来不争里，治此无竞田。邈然云霞姿，潋滟眉睫间。相逢共谈笑，乃在义农前。试语宠辱事，寒灰久无烟。紫芝出涧底，元木生岩巅。心随麋鹿远，迹与鸥鸟闲。我愿从之游，朝夕同悠然。士方不遇时，意气常鞅鞅。野鹤在鸡栖，能无云际想。羽毛正离披，九霄安得往。君看园中蔬，静听膏雨长。人生何不为，心定志自广。衡门且栖迟，因风适苍莽。
和陶归园田·其一
作者：李世熊
朝代：清
体裁：古风

自古养志者，遁迹于深山。一往将终焉，岂复知岁年。有时罹世网，如鱼脱于渊。归来不争里，治此无竞田。邈然云霞姿，潋滟眉睫间。相逢共谈笑，乃在义农前。试语宠辱事，寒灰久无烟。紫芝出涧底，元木生岩巅。心随麋鹿远，迹与鸥鸟闲。我愿从之游，朝夕同悠然。
和陶归园田·其二
作者：李世熊
朝代：清
体裁：古风

士方不遇时，意气常鞅鞅。野鹤在鸡栖，能无云际想。羽毛正离披，九霄安得往。君看园中蔬，静听膏雨长。人生何不为，心定志自广。衡门且栖迟，因风适苍莽。
夜泊闻歌
作者：李世熊
朝代：清
体裁：七言绝句

鸣滩扶梦殢香残，酒醒风声送月凉。孤影却怜乌匝苦，峰青江白一天霜。
寄山中友人
作者：李世熊
朝代：清
体裁：七言律诗

深山深处结衡庐，草木萧森致有馀。村市晓烟苔径滑，石桥流水夜窗虚。屋头果熟秋中落，墙角蕉肥醉后书。料得闭门多岁月，种来松树近何如。
山居
作者：李世熊
朝代：清
体裁：七言律诗

愚公智叟总灰尘，岂有虚名染汗青。供鹤朝添瓶瓮米，相牛夜理角毛经。墨庄有兴时分竹，酒国无朋号独醒。叠二错三教孺子，笑人杜撰少微星。
秋怀
作者：李世熊
朝代：清
体裁：古风

坐卧斗室中，书卷奏新效。神来勿骤往，斟酌使克到。焚香取烟初，赏茗在味少。洁此径寸怀，遂与秋照耀。月以霜尊严，云得天高妙。良友虽各方，是中可谈笑。
紫金山
作者：李世熊
朝代：清
体裁：古风

山围人鸟路，孤筇迷出入。树石放奇情，分坛势相逼。石或化为树，树或化为石。石池澄寒波，落落松阴直。冥茫息峰顶，崎岖憩幽室。耳目及心神，丧之而后得。山深庵宇尊，诸佛现真魄。梵声肃以放，物理自来格。我心山灼见，山性我微获。
还山
作者：李世熊
朝代：清
体裁：五言律诗

出处沧桑外，呼天虎豹高。少年惭贾策，旷志及原骚。笔冢难酬脯，车驺每对醪。晴阴还造物，攘攘尔何劳。
雨后月出洁逾晴昼竦然作此
作者：李世熊
朝代：清
体裁：五言排律

寒雨肃然止，族云避孤月。月锋布威严，万翳落如劂。屏息承静清，恭默思超越。叩帝更无阍，乘空亦有筏。澄汰千载尘，浣涤山川骨。爽然游泰初，人天不容发。
黄昏又雨
作者：李世熊
朝代：清
体裁：五言律诗

做冷添秋碧，将烟䟎菊黄。野潭妨钓月，蒻艇阻凌霜。恼梦猿三峡，牵思水一方。谁家羌笛晚，清怨逼潇湘。
村居
作者：李世锡
朝代：清

少壮农忙老者闲，了知万事不相关。揖人坐语路旁树，窥我行吟墙外山。薄暮日沉云两角，诘朝风动月重环。绳床纵有浮生梦，不过田园水竹间。
荒园
作者：李世锡
朝代：清

荒园草木深，时复值长夏。绿影遍方塘，清阴蔽茅舍。白日向西颓，返照穿桑柘。庭花处处开，高低自相亚。翠叶与丹荣，明霞互映射。中有学佛人，身心久休暇。手把寒山诗，欢颜坐及夜。既夜若为眠，狂歌莫能罢。奇哉宝月轮，光明上柳罅。
游黄鹤楼
作者：李东白
朝代：清
体裁：七言律诗

西望家山一改容，白云飞尽楚江空。兴饶老子胡床上，秋在仙人铁笛中。鄂渚霜花沿岸白，汉阳枫树隔江红。倚阑拍手招黄鹤，千古登临感慨同。
天宁寺题壁示具如上人
作者：李中简
朝代：清

残棋空六代，别墅见双林。花竹弄秋色，江山伤古心。香台初月影，禅板夜潮音。万劫回环地，真源试一寻。
登中山寺中元洞
作者：李中简
朝代：清

山程不当游，佳处聊目送。晚憩屏山根，长啸得崖洞。虚涧跨平桥，层岚耸高栋。嵚岑款石闺，䆗窱转云巷。石髓流成坳，钟乳洞初冻。荒碑苔藓埋，古佛香花奉。前荣有平台，远目豁一纵。四山皆回抱，一水可俯控。人烟与飞鸟，远色咸自羾。天风吹危石，岌嶪皆飞动。兹山蕴灵异，非仅耳目弄。犹嫌近市廛，未与幽人共。石屏吐新月，夜景萦清梦。题诗付山僧，勿使俗客诵。
秀水道中
作者：李中简
朝代：清

越水不生烟，吴云时作雨。纡余引孤兴，窈窕难具举。绿塍稻穗垂，芳溆菱花聚。桑柘蔼芊芊，庐舍各有主。晚莲尚含房，姽婳依静渚。岂无好句投，欲采惭莽卤。孤鸿天际来，万里伤毛羽。鸬鹚不同梦，中夜起沙浦。风露悄空江，含凄听柔橹。
舟兴
作者：李中简
朝代：清

一枝柔橹破烟轻，卧听黄头报水程。柳岸近涵茅舍影，柁楼早带午鸡声。已判梁燕三年别，直访沙鸥万里盟。为报江花香早放，锦袍人作弄珠行。
送戴东原南归
作者：李中简
朝代：清

惜别翻怜忽漫逢，尊前天末失云龙。鸿飞紫陌无多日，秋到黄山第几重。避地名高孙祭酒，传家学绝郑司农。汉京故事荣稽古，岁岁三朝考大镛。
重过圆津庵观芥舟题壁感赋
作者：李中简
朝代：清

依旧清诗著粉墙，怀人泪洒赞公房。不须更奏山阳笛，斜日西风战白杨。
题画秋村叠嶂图
作者：李中素
朝代：清

分明山水武陵春，却写秋光隔四邻。不著胭脂轻一点，恐将花片误渔人。
舟中晚霁
作者：李临驯
朝代：清

遥峰开晚霁，烟霭尚濛濛。驿路桃花外，舟樯落照中。暗愁消旧雨，残醉倚春风。不觉江波暝，前山夜火红。
谒张文献祠
作者：李临驯
朝代：清

相业开元盛，天南俎豆新。文章推大笔，风度见名臣。故岭梅花发，荒祠碧草春。明良终谤讟，千载共伤神。
重到金陵怃然有作
作者：李临驯
朝代：清

远望钟山一抹烟，秣陵遗址暮云边。暂辞鄂渚刚三日，小别秦淮又十年。千里江波归后梦，六朝风月劫余天。衰颓再到应难必，细雨篷窗意黯然。
题太清福晋听雪园
作者：李临驯
朝代：清

篆炉烟冻余香袅，银釭蕊结双花小。惊风一夜舞琳琅，金井鸦啼天未晓。太清仙子无俗情，身骑白凤来玉京。静中观色本无色，空里闻声如有声。冰心玉质谁堪拟，化身千亿梅花里。寒宵听雪不知寒，洗尽尘寰筝笛耳。仙人爱雪兼爱梅，雪花正落梅花开。梅耶雪耶两清绝，天与异境供仙才。初如满砌敲琼玉，忽觉打窗闻剥啄。庭中暗想影飞花，帘外频惊声折竹。是时万家宵梦阑，绣衾倚暖薰沈檀。复有华堂列明烛，鸾笙象板听不足。太清仙人心独清，寒声到耳殊分明。图名听雪岂无意，欲唤红楼昏梦醒。纱窗斜受一梳月，冷映梅花清到骨。遥知碧瓦碎琉璃，不用红炉煨榾柮。含章殿，聚星堂。雪霙有色梅有香。梅花争妍雪争洁，静者对之成淡忘。乃知喧寂本无定，了了雪泥痕可证。空中仙乐聒耳鸣，此妙不从音响听。
黄鹤楼
作者：李为霖
朝代：清
体裁：古风

蛇山之首汉江尾，危楼巀嶪奇且伟。势如鸟革如翚飞，上去青天咫尺几。风雨户牖临空开，檐牙八面生莓苔。直指青霄燕影落，倒入长江蛟阵回。晴川高阁遥相峙，芙蓉花外汉阳市。贾客操舟逐逝波，望中有若轩与轾。巍峨大别踞其西，东接高观烟树齐。更上层楼穷醉眼，置身天际众山低。俯睇江河日东下，千里帆樯怒涛泻。一声欸乃起汀洲，几点渔灯明子夜。夜深有客独凭楼，明月飞来楼上头。金楹斜出天河近，晰晰檐前星欲流。武昌城里十万户，烟火霏微难指数。迷离不辨楚王宫，波明疑是滋阳渚。南楼胜事不可追，七重九柱亦何为？玉笛飞声到楼角，江淮人动楚天悲。烂漫题诗满亭侧，谁云有景道不得？啸歌忽觉天地宽，泠然欲生乘风翼。鹦鹉洲沈古渡前，黄鹄矶头酒旆悬。安得归来同白鹤，吹笙重见缑山巅。
题黄鹤楼集唐人句
作者：李义贤
朝代：清
体裁：七言律诗

江边黄鹤古时楼，崔颢题诗在上头。云静独看秦塞雁，日高遥望洞庭舟。岸南岸北往来渡，烟淡烟浓远近秋。行子不须愁夜泊，碧山重叠水长流。
屏风曲
作者：李之秀
朝代：清
体裁：古风

蛛丝十二无尘处，如疏实密玻璃踞。温香咫尺隔人间，轻裾笑妾难飞去。龙膏兽脑一氤氲，画梁清飞扇底尘。缥壶满煖意气深，一斗才倾一半心。鸦啼白晓檐霜重，公子珊瑚选方梦。
同施愚山陪祀郊坛
作者：李之芳
朝代：清

太乙瑶坛接露台，龙旌遥拂翠华来。仙韶细度云门奏，玉殿初明泰畤开。千尺炉烟天外转，九重黻佩月中回。祠官解有登封意，独向《甘泉》拥赋才。
乌烟鬼
作者：李乔
朝代：清

乌烟鬼，少年状貌真魁伟。如何转盼须臾耳，竟化魌魑难向迩。可怜昼亦如夜时，生亦如死期。寄言三五少年子，莫向红尘作鬼嬉。乌鬼含冤白鬼笑，故鬼前驱新鬼啸。风雨回首一灯昏，数点青燐犹照耀。区区蛮触越南都，令行禁止风霜俱。白日如镜照寰宇，鬼乎何处藏其躯。
挽张百熙联
作者：李乔
朝代：清
体裁：联

合中外文字，言成一家，亦汉亦宋，亦亚亦欧，前不见古人，遗像清高铸京国；缅乡里尚书，峰崇五老，曰赵曰罗，曰徐曰郑，后来者居上，曲江风度迈长沙。
草地人
作者：李乔
朝代：清

台阳膏腴地，一岁或三熟。可怜草地人，不得饱糜粥。里正催租吏捉人，投林有洞幸藏身。昼伏夜归饥不忍，归来惟对甑中尘。曩从城中来，曾见城中客。峨峨称大家，丹艧间金碧。丰衣美食如山积，不如卖女图朝夕。使侬莫作沟中瘠，女事贵人两有益。吁嗟乎，坠茵坠溷不可知，飞絮飞花岂有择。君不见，石濠别，幽怨声，流民图，凄凉色。
春夜
作者：李九鹏
朝代：清

静夜适幽栖，春愁客中绝。泠泠梵寺钟，薄暮花间歇。暖酒慰凉宵，青镫背素月。更短兴弥长，微吟自怡悦。久坐不知寒，空庭犹积雪。抛卷入睡乡，恐负千金节。
独居
作者：李九鹏
朝代：清

独居谁悯客无依，困顿风尘欲拂衣。垂老愈知名教乐，远游每恨故交稀。四山烽燧鹅公颈，一艇风涛燕子矶。北望乡关何处是，忍教儿女寄当归。
舟中积雨
作者：李九鹏
朝代：清

凄凄怅暝日，郁郁对茂林。泊舟兀无侣，朱夏竟连阴。榜人重解缆，旬日滞烟浔。密雨歇复作，随风暗相侵。不见鱼儿出，遥听哀猿吟。沄沄千叠浪，缘愁若个深。天末时吊影，浪迹难为心。恨无乘风便，愁有魑魅寻。薄暮添薄冷，浊酒姑强斟。何事江村妇，未秋送凉砧。
居北江旧庐在坐顾通政孟徐两侍御龙喜社主黄农部宾主九人越十数日农部集同志祖道竟日谈宴赋谢录别
作者：李乾夏
朝代：清

藐余才不逮，重选膺使命。经岁恣游览，始识人文盛。群贤缔兰交，清宴遵觞令。雅度何汪洋，纵谈挥麈柄。龙社更寻诗，高评若冰镜。茶烟袅鬓丝，盆梅红相映。临歧多赠言，卷里富新咏。欲和郢中音，向君还请正。
中秋日忆大兄督运巴里坤
作者：李予望
朝代：清

久出居延塞，秋高绝域边。一轮仍汉月，万里入胡天。弥觉丹心苦，应愁皓魄圆。同怀当此夕，相望益缠绵。
出南山口有感
作者：李予望
朝代：清

车尘扰扰送骊歌，廿载关山几度过。易水风高霜气早，蓟门秋老雁声多。尚书旧隐寻荒谷，司户遗坟感逝波。却望长安频泣玉，不堪岁月已蹉跎。
北归漫兴
作者：李予望
朝代：清

知命无为更讳穷，顺时那得复求通。病余骏骨诚难市，老去蛾眉不易工。牺象已看殊断木，琴材何事待焦桐。此身并付荣枯外，抛掷枭卢一笑空。文章得失古难言，被褐怀珠孰共论。溟海风涛终偃息，榆枋毛羽自飞翻。青春漠漠醒如醉，积雨阴阴画易昏。十丈尘中京辇路，骑驴还欲傍谁门。靡迤群山翠作屏，绳床纸阁草痕青。梦中真幻亡蕉鹿，镜里妍媸失尹邢。豪气久疏屠狗业，异书新得相牛经。掩关祇可通樵牧，簪笏无从一扣扃。归来何处不徜徉，隐几长消半篆香。深喜山阿无怨鹤，却悲歧路有亡羊。百年真觉生为寄，三窟为营醉作乡。高卧北窗风暂至，犹能一枕到羲皇。
北归漫兴·其一
作者：李予望
朝代：清

知命无为更讳穷，顺时那得复求通。病余骏骨诚难市，老去蛾眉不易工。牺象已看殊断木，琴材何事待焦桐。此身并付荣枯外，抛掷枭卢一笑空。
北归漫兴·其三
作者：李予望
朝代：清

靡迤群山翠作屏，绳床纸阁草痕青。梦中真幻亡蕉鹿，镜里妍媸失尹邢。豪气久疏屠狗业，异书新得相牛经。掩关祇可通樵牧，簪笏无从一扣扃。
北归漫兴·其二
作者：李予望
朝代：清

文章得失古难言，被褐怀珠孰共论。溟海风涛终偃息，榆枋毛羽自飞翻。青春漠漠醒如醉，积雨阴阴画易昏。十丈尘中京辇路，骑驴还欲傍谁门。
北归漫兴·其四
作者：李予望
朝代：清

归来何处不徜徉，隐几长消半篆香。深喜山阿无怨鹤，却悲歧路有亡羊。百年真觉生为寄，三窟为营醉作乡。高卧北窗风暂至，犹能一枕到羲皇。
夕阳岩
作者：李予望
朝代：清

涧水流年月，奔曦换今古。如何虞渊日，独向巉岩贮。晚烟生阴壑，暝色暗平楚。应与幽人期，先后山月吐。恨乏鲁阳戈，岩前自延伫。
慕仙
作者：李予望
朝代：清

双丸跳昼夜，四序判春秋。屈指百年内，寄迹同蜉蝣。胡为撄世网，役役多所谋。白日凋朱颜，衰老归一丘。形器委寒灰，芜秽不可收。伤哉醯鸡人，谁识梅生俦。中山卫叔卿，期我于瀛洲。云车白羽驾，蓬壶恣遨游。金膏为我餐，玉液为我馐。愿言出锦囊，开笈十二楼。息心入冥默，毋为害马蹂。道深虽难几，精微庶可求。脱屣谢时辈，世事空悠悠。
望台山
作者：李予望
朝代：清

台峰艮东南，崒嵂如藩屏。当此一窗间，日日烦引领。山气肃清秋，贶我佳绝境。众壑极遥秀，烟岚互斜整。层云荡太虚，绿霭浮深靓。奇玩弥昕夕，澹然得渊永。长谣招隐诗，欲访丹砂井。缅彼山阿人，何必殊箕颍。会当蜡緉屐，杖策陟幽岭。且复拭乌皮，空翠落山影。
步云路
作者：李予望
朝代：清

登山如登天，便作云霄想。决眦入青汉，顾步失尘坱。时闻谷鸟鸣，何来人语响。畅游济胜情，遐瞩恣幽赏。素心于焉惬，平生屐几緉。
步月忆友人
作者：李予望
朝代：清

乘月步虚阶，宿酲犹未醒。清光照幽怀，皎色争囧囧。偶尔远俗缘，时复得佳境。更忆会心人，踏乱梅花影。
河间道中有怀献王
作者：李予望
朝代：清

嬴氏乱天纪，酷虐难具陈。苦欲愚黔首，《诗》《书》遭坑焚。群籍付烈焰，六艺已灰尘。孤危念吾道，一发引千钧。汉祖起丰沛，马上除暴秦。未暇求遗书，绛、灌祇武人。迁延及六、景，此事遂因循。虽除挟书律，大义惜未伸。卓哉河间王，所好匪世珍。日华启高馆，文采照河滨。雅乐献天子，儒术被厥身。茫茫寻坠绪，独悲古籍湮。千金购善本，传写留其真。因之得书多，在汉无等伦。《周官》《毛公诗》，响绝忽复闻。《春秋》《左氏传》，一一皆古文。聚残补其缺，说记本先民。煌煌前圣典，呵护信有神。譬犹长夜暗，杲日出大昕。祖龙虽已厄，于今辉千春。朅来历旧邦，遗躅尚未沦。停骖访耆老，经完道亦振。陋彼《淮南子》，八公徒纷纭。箧中《鸿宝》书，荒唐何足论。
白虎峰
作者：李予望
朝代：清

山深非一状，云烟互吐吞。孤峰插霄汉，宛若猛虎蹲。不信酷吏威，化此冰雪魂。凿凿看形盐，难为腐儒飧。
秋后从北涧遥望南山
作者：李予望
朝代：清

浅浅溪流叠叠沙，颓垣断岸著人家。分明身入营丘画，四壁寒山度乱鸦。芒履经秋不暂间，溪南遥望翠微间。晚峰偏自宜斜日，青紫横分一面山。
秋后从北涧遥望南山·其一
作者：李予望
朝代：清

浅浅溪流叠叠沙，颓垣断岸著人家。分明身入营丘画，四壁寒山度乱鸦。
秋后从北涧遥望南山·其二
作者：李予望
朝代：清

芒履经秋不暂间，溪南遥望翠微间。晚峰偏自宜斜日，青紫横分一面山。
秋晚道中
作者：李予望
朝代：清

马足经秋踏雁沙，酒旗高处荫黄花。孤村古渡行人远，老木寒烟落日斜。失意风尘欺客袂，穷途诗句负年华。关河自昔增惆怅，回首西风噪暮鸦。
虎风口
作者：李予望
朝代：清

山阴无坦途，扪萝转孤峭。一峰俯众壑，谽谺极幽眇。草木亦森肃，雄风鸣万窍。岂有负嵎形，空怀履尾教。机括应已忘，凌虚发长啸。
柳园驿
作者：李于潢
朝代：清

此日登车始，长途路杳漫。云添鸦背重，云裹马蹄寒。古戍藏髡柳，危桥泻急湍。望中茅店近，镫火出檐端。
渡江
作者：李于潢
朝代：清

鱼龙寂寞大江空，万里帆樯落眼中。北固夕烟连海白，南徐晓日彻天红。多情山色留秦辇，无赖潮头打宋宫。携取金尊登绝顶，妙高台上吊群雄。
石城桥
作者：李于潢
朝代：清

野树绿连屋，群山青到城。沙明双鹭立，天远一帆轻。日气含云气，雷声入浪声。村童知欲雨，荷叶盖头行。
乌龙岩
作者：李云章
朝代：清

神龙不腾霄，恋此岩壑美。重冈掩幽邃，去郭才数里。仄径缘鼪鼯，攀萝上寻咫。绀宫嵌虚崖，浓绿抱窗几。炎暑到门尽，禅房气如水。风从山顶来，吹落高松子。老僧寡酬答，趺坐苔壁倚。游神出冥漠，视客等糠秕。惟有蝉鸟声，时时聒人耳。岩前碧潭净，倒影山翠洗。抱珠睡何慵，投石下无底。秋田望甘泽，我欲鞭龙起。
到昭州
作者：李云章
朝代：清

暝色散村渡，炊声间舵楼。片云山背雨，黄叶驿门秋。旅宿栖无定，危程问亦愁。篙师耐辛苦，明日到昭州。
寄叶巢南
作者：李云章
朝代：清

别来又见柳毵毵，漂泊盟鸥剩两三。此夕何人歌水调，一楼春雨梦江南。年华丝竹心多感，老病风花酒易酣。安得扁舟乘兴去，独携秋卷访云岚。
寄题龙州官阁
作者：李云章
朝代：清

尚忆吟秋舫，花围一水明。马人供菜把，蛇鬼避书声。小瘴桃榔雾，寒谯蛤蚧更。石阑题字处，应已绿苔平。
自桂林赴永宁州有作
作者：李云章
朝代：清

桂林西百里，山势塞天绿。一径飞鸟外，盘蛇断复续。我身托箯舆，愧彼行踯躅。仰陟牵长縆，俯注挽群仆。危跻顿层峭，旁涉眩屡曲。崖颓石压顶，磴削苔滑足。冥濛走腥云，惨澹入幽竹。舞风高树飞，吊月怪禽哭。都朗岭尤险，千仞擘坤轴。灏气反在底，那能辨岩谷。三台抱重巘，坚壁俨单复。虎豹昔纵横，兵戈费驱逐。我来属时和，山深暑不酷。掇芳閟仙赏，抉胜豁尘瞩。朝炊霞际餐，夜枕水声宿。扶持忘疲劳，山川喜淳朴。便作桃源看，端居岭清福。
送人之湘中
作者：李云章
朝代：清

不到潇湘地，人间未觉秋。帆随衡岳转，天入洞庭浮。雁影白蘋渚，笛声黄叶楼。何当招屈贾，一为伴牢愁。
挽曾国荃联
作者：李云麟
朝代：清
体裁：联

支世局者四十年，兄终弟继，一夕震大星，六合绅民安所仰；结心交兮卅五载，道同途殊，平生矢久约，千秋志趣有谁知。
挽曾纪泽联
作者：李云麟
朝代：清
体裁：联

前后卅五年，论两世推解恩情，称我心怀，当思图报；纵横九万里，合四大部洲人众，如公父子，罔不知名。
挽郭嵩焘联
作者：李人本
朝代：清
体裁：联

文章勋业足千秋，善始善终，退处清闲老泉石；故旧寒微如一体，怜人怜我，平生气谊薄云天。
挽曾纪泽联
作者：李仙临
朝代：清
体裁：联

记从长揖识荆州，略分言情，感知己一生，幸托枌阴亲矩训；才赋遄征来蓟北，醉酒饱德，痛别公七日，又歌薤露哭灵帏。
季秋王公武约游上方山
作者：李仙根
朝代：清

二十年前望落霞，如今重到似还家。半山红日迎人出，一径清烟傍马斜。鸦势远盘孤塔影，渔歌长应转帆挝。偶然兴会因同调，欲觅幽闲更觉奢。
石涧
作者：李仙芝
朝代：清
体裁：五言绝句

石涧自逶迤，寒泉流不竭。鸟啼寂无人，青苔净于发。
挽杨仲愈联
作者：李以模
朝代：清
体裁：联

胸罗八斗奇才，当代共推曹子建；怀契二分明月，前身应是杜司勋。
王伯敬见访
作者：李以笃
朝代：清
体裁：五言律诗

士穷不易测，薄技偶为传。握手平生尽，论心出处悬。浮家依采石，作客耐秋天。我亦新丰倦，无能乞酒钱。
王玉质秦中才子也居华山芙蓉峰下以此颜其读书之阁顷北来与予定交困索题
作者：李以笃
朝代：清
体裁：五言律诗

王子西京秀，能谈《驷铁》风。读书居小阁，望远欲凌空。玉女烟鬟乱，金仙露掌浓。高歌下易水，不哭阮生穷。
小孤山
作者：李以龄
朝代：清

片石云初断，中流势转尊。岸分彭泽树，烟锁大江门。倒影鼋鼍伏，摩空日月昏。浔阳知不远，犹此上潮痕。
登岳阳楼
作者：李以龄
朝代：清

岳阳名胜一楼孤，画栋朱甍迹久殊。山色尚留麋子国，秋声不断洞庭湖。风吹急浪鱼龙冷，云尽高空雁鹜呼。十二芙蓉犹在眼，湘灵鼓瑟听曾无。
赠袁枚联
作者：李仲熙
朝代：清
体裁：联

真才子必得其寿；谪仙人未免有情。
挽张国梁联
作者：李仲良
朝代：清
体裁：联

统万军讨贼数年，壮哉慷慨捐躯，到处威名知翼德；作两江擎天一柱，惜也英雄掣肘，至今遗恨忆睢阳。
送李养田
作者：李伟生
朝代：清

绿波兼碧草，欲别怅凄凄。夜雨洗山色，春风送马蹄。我情同水远，人影入花迷。门外余行迹，深深印雪泥。
乙盦以登高诗写寄又题后五言一首依韵酬答
作者：李传元
朝代：清

朔风凄以栗，万物含春姿。冱阴一阳伏，三复朋来辞。升陵羡飞锡，秋气清不悲。一切为一刹，是说楞伽时。摇摇思过去，茫茫待来兹。介石具定性，林节无懦枝。时教泯义例，殊胜绝寻维。且复念欢会，把臂游轩羲。
伤乱
作者：李传元
朝代：清

浮生未百年，遘乱何频数。我生未毁龀，戎马盈辇毂。天南远行迈，十载警猿鹤。五十始衰白，甘泉烽燧烛。六十解簪组，惨见邦国覆。出门无与语，浩歌泪盈掬。谓当忍饥寒，即此事耕凿。如何沴气缠，薪尽火犹伏。天运有循环，影响一何速。往返机上梭，得失一丘貉。独怜穷海民，举步荆棘触。念昔杜陵叟，麻鞋走南北。老病卧瀼西，犹闻两京复。渊明生不幸，甲子手亲录。归去掩荆扉，终老守松菊。晞发最激烈，醉碎石与竹。汐社联吟朋，题诗满杭睦。坐思荼蓼甘，暇想寒谷燠。九源洵通衢，漏茅亦华屋。劫风何足悲，秋阳未为酷。洗耳忧盗泉，息影愁恶木。千秋庾信哀，万古唐衢哭。
后月蚀诗
作者：李传元
朝代：清

我作《月蚀诗》，体效玉川子。客诵为胡卢，子言无乃俚。天空有闇虚，径直十万里。望舒经其间，如暍就阴翳。月体万里馀，妖蟆胡能噬。虾蟆既蚀月，应亦食大地。后土入蟆腹，含生将焉止。主人起谢客，大小何可泥。不闻瞿昙钵，滉漾容海水。亦有净名庐，狮座昆仑比。蚁穴擅侯王，蚊睫驰九轨。一粟容大千，大千一稊米。莫大于秋豪，天地乃至细。大块一馎饦，食者京垓秭。厥灵为裸虫，其蠢为蝼蚁。人虫又相食，巧历不可纪。胡独靳饥蟆，偶动子公指。我思虾蟆肠，清虚绝泥滓。既能吞曜灵，亦必有城市。虽无八极宽，应殊五浊世。蛣腹蟹为巢，马腹蛇作肆。螺腹素女游，鱼腹屈原喜。方当招饥蟆，厉斧凿其齿。逍遥彭亨中，绝胜掩藟梩。
和乙盦
作者：李传元
朝代：清

愿海无边引领望，称情诗是大悲光。心惟一佛禅那境，书有多车惠子方。遍色空天谁乐国，送今古世只斜阳。众生计著常颠倒，才说兴亡已不亡。文字观为般若光，威音那畔秘难彰。杜鹃枝上相怜切，野鸭声中过去忙。平视风雷聊徙倚，寄生天地剧悲凉。萧萧坏劫惊砂里，时比诸天日月长。奇观能生净眼花，分明定里到君家。大千一榻无离相，小别三春感物华。密印伽陀驱疠魅，高楼海日隐朝霞。希音可会稽生旨，商乱宫移一叹嗟。朱户黏鸡岁事新，引年犹让古稀人。裴公座上夸年少，耆崛山中剩小身。悲喜澹忘聊适性，松风不问略相亲。六根解后仍非解，欲请如来更绾巾。
和乙盦·其一
作者：李传元
朝代：清

愿海无边引领望，称情诗是大悲光。心惟一佛禅那境，书有多车惠子方。遍色空天谁乐国，送今古世只斜阳。众生计著常颠倒，才说兴亡已不亡。
和乙盦·其三
作者：李传元
朝代：清

奇观能生净眼花，分明定里到君家。大千一榻无离相，小别三春感物华。密印伽陀驱疠魅，高楼海日隐朝霞。希音可会稽生旨，商乱宫移一叹嗟。
和乙盦·其二
作者：李传元
朝代：清

文字观为般若光，威音那畔秘难彰。杜鹃枝上相怜切，野鸭声中过去忙。平视风雷聊徙倚，寄生天地剧悲凉。萧萧坏劫惊砂里，时比诸天日月长。
和乙盦·其四
作者：李传元
朝代：清

朱户黏鸡岁事新，引年犹让古稀人。裴公座上夸年少，耆崛山中剩小身。悲喜澹忘聊适性，松风不问略相亲。六根解后仍非解，欲请如来更绾巾。
移居吴中述怀
作者：李传元
朝代：清

补写澹台墓上诗，黄花迎笑我来迟。扶衰怕履曾行迹，忏惑仍留最后痴。生处自应叹华屋，归飞犹复拣寒枝。登临换却看山服，幻尽烟云未觉奇。结庐仍傍少城隈，七返须陀剩一来。树石无情能说法，松萝好在且衔杯。推愁远堕九州表，誓墓常衔万古哀。一卧从今凡几劫，揵椎声里鼾如雷。
移居吴中述怀·其一
作者：李传元
朝代：清

补写澹台墓上诗，黄花迎笑我来迟。扶衰怕履曾行迹，忏惑仍留最后痴。生处自应叹华屋，归飞犹复拣寒枝。登临换却看山服，幻尽烟云未觉奇。
移居吴中述怀·其二
作者：李传元
朝代：清

结庐仍傍少城隈，七返须陀剩一来。树石无情能说法，松萝好在且衔杯。推愁远堕九州表，誓墓常衔万古哀。一卧从今凡几劫，揵椎声里鼾如雷。
观新历日
作者：李传元
朝代：清

白头又见一年春，眯目愁看历日新。眼断辽天无过雁，心寒客籍少遗民。距程百里潮声远，寄恨千秋涕泪陈。出世固应难问世，勉修六度答君亲。
题甘泉乡人冷斋读书图
作者：李传元
朝代：清

二石儒林宗，高名继坡颍。家书七百通，学术商之稔。岳岳衎石翁，碑版照五岭。晚岁刊经说，传注遍收捃。参考阙其疑，雠校心惟谨。先生学尤力，万轴朱蓝靓。琳琅诸父贻，卷过南阳井。学海为上驷，文鉴亦神品。览观不自足，异籍频搜诇。经访公库本，韵求汲古影。吴郡怀杜诗，南阳忆耿秉。惟时藏书家，别下迹最近。振绮若拜经，一瓻乞通请。善本遇辄校，三史尤精审。缺漏补正义，杂揉理索隐。班有特斋藏，志取南雍本。副墨曾过录，细字目为首。嗟从雕搜兴，一书恒数锓。数曲亦已难，婪取那可尽。何况字句间，异同细已甚。半部蟫蠹馀，求之金百饼。书仓困检点，舟车艰载捆。奚如萃一编，朝夕便观省。肉弗义不遗，眉列目易醒。坐卧挟与共，得一馀可屏。先生老学官，辛苦仰寸廪。豪侈输绛云，浩翰谢千顷。徒以精力勤，敌彼金布赈。孤灯一对勘，百城俨吞并。平生苜蓿感，官斋颜以冷。犹闻念长安，千里致脩脡。爰知友于笃，匪直文誉并。厚德族党钦，清芬子孙引。一帧六丁遗，宝视宗彝鼎。
挽曾国藩联
作者：李传黻
朝代：清
体裁：联

五百年笃生名世，武功文德，震耀古今，忽传上相云亡，叹斯民谁为先觉；二十载依恋师门，北马南船，奔驰坛坫，痛哭春风顿歇，微夫子吾将安归。
千秋台
作者：李伸
朝代：清

千秋事业祖孙同，小邑还堪歌《大风》。赵北山河终不改，洛阳城阙已成空。映台芳草萋萋碧，隔树明霞霅霅红。无限游人增感慨，一杯为酹夕阳中。
登严子陵钓台
作者：李佐贤
朝代：清

千里江山一钓竿，高台终古拥巑岏。经过热客知多少，都被先生冷眼看。
登岱
作者：李佐贤
朝代：清

天风吹袂落峰头，苍莽寰瀛入望收。日月双九扪上界，云烟九点小齐州。虬龙已化秦松古，碑碣难寻汉畤留。试问登封七十二，可能金石寿千秋。
西禅寺联
作者：李作梅
朝代：清
体裁：联

诏许驮经，八千里归来，初地楼台成不日；场开说法，卌二章听讲，怡山香火话当年。
一叶落·窗外芭蕉两丛，其一既枯，复茁雨后，遂萎赋此以吊。
作者：李佩金
朝代：清

一叶落。梦初觉。今宵听雨不如昨。薄情怯暮寒，秋魂飘无著。飘无著。敲破声声柝。
东风第一枝·癸亥元旦喜雪次蕊渊二姊韵
作者：李佩金
朝代：清

门掩梨花，庭飞蝶粉，素彩瑩窗凝素。银装十二阑干，喜逗烟光媚妩。东风弄影，见吹起、半帘香雾。试麋丸、砚冻微烘，也效谢家吟絮。细展诵、云蓝佳句。正乱撒、瑶花催赋。歌裁白纻轻翻，曲按羽衣低舞。漫揎罗袖，拨炉火、重添檀炷。眩双眸、万顷璚田，春在空香深处。
东风第一枝·癸亥元旦喜雪次蕊渊二姊韵
作者：李佩金
朝代：清
体裁：词

门掩梨花，庭飞蝶粉，素彩莹窗凝素。银装十二阑干，喜逗烟光媚妩。东风弄影，见吹起、半帘香雾。试麋丸、砚冻微烘，也效谢家吟絮。细展诵、云蓝佳句。正乱撒、瑶花催赋。歌裁白纻轻翻，曲按羽衣低舞。漫揎罗袖，拨炉火、重添檀炷。眩双眸、万顷璚田，春在空香深处。
临江仙 其一 寄怀雪兰、蕊渊、林风、畹兰诸秭妹
作者：李佩金
朝代：清

记得桐花帘外影，愔愔小雨初晴。蕙炉烟冷罢调筝。伤春新病起，无力倚银屏。对镜妆成呼小玉，花丛曾否人行。恐惊一双蝴蝶醒。栖香眠正稳，休去系金铃。
临江仙 其七 寄怀雪兰、蕊渊、林风、畹兰诸秭妹
作者：李佩金
朝代：清

记得秋河逢七夕，纤纤兰月楼西。牵牛花下手曾携。争持连爱缕，低拜祝星期。碧露泠泠吹袖湿，绣屏烛影光微。玉蕤烟冷凤凰儿。待他珠斗转，檐网几丝垂。
临江仙 其三 寄怀雪兰、蕊渊、林风、畹兰诸秭妹
作者：李佩金
朝代：清

记得当时游蜀道，送春天气堪怜。盈盈十四正华年。娇痴愁不识，逋发尚垂肩。几点疏星迷晓色，闲云出岫如烟。喜登剑阁上层峦。万山风雨里，无处不啼鹃。
临江仙 其九 寄怀雪兰、蕊渊、林风、畹兰诸秭妹
作者：李佩金
朝代：清

记得吹云邀月秭，中庭吟玩更阑。金钗画损碧栏杆。琼楼高处立，风露不胜寒。宝鸭檀丝萦篆细，惺忪短梦难圆。星房云路恨漫漫。飞来愁一点，阁在小眉山。
临江仙 其二 寄怀雪兰、蕊渊、林风、畹兰诸秭妹
作者：李佩金
朝代：清

记得海棠花下立，珊珊瘦骨怜卿。智琼娇小太聪明。弹丝犹未熟，刚解画眉痕。满院凉烟春水暝，阴阴新绿如云。闲看归燕带斜曛。珠帘慵不卷，风急乱春星。
临江仙 其五 寄怀雪兰、蕊渊、林风、畹兰诸秭妹
作者：李佩金
朝代：清

记得风荷喧夜雨，灯前偷谱香词。初吟未妥怕人知。人来佯弄笔，推画海棠枝。惆怅彩鸾工写韵，一方丸帕曾遗。真珠密字手亲题。怕开金锁匣，不忍见卿诗。
临江仙 其八 寄怀雪兰、蕊渊、林风、畹兰诸秭妹
作者：李佩金
朝代：清

记得晓妆匀面了，曲阑干外回塘。无聊小坐擘莲房。鸳鸯飞渡处，风带一丝凉。放进碧纱烟里月，呼鬟吹灭兰釭。缓移珊枕倚银床。绡囊笼茉莉，冰簟梦魂香。
临江仙 其六 寄怀雪兰、蕊渊、林风、畹兰诸秭妹
作者：李佩金
朝代：清

记得飞璚邀避暑，藕花深处停艭。称身新试越罗裳。迎凉团扇掩，同倚小蓬窗。瓦鼎焙茶消永日，冰瓷花乳浮香。静吹兰韵细评量。碧天疏雨过，烟外一痕凉。
临江仙 其十 寄怀雪兰、蕊渊、林风、畹兰诸秭妹
作者：李佩金
朝代：清

记得双成消永夜，围炉共话无聊。灯前射覆罚香醪。爱看眉翠敛，腮斗晕红潮。笑捻梅花低语道，月痕已度墙腰。醉扶小婢踏琼瑶。怪他娇黠性，得句倩人钞。
临江仙 其十一 寄怀雪兰、蕊渊、林风、畹兰诸秭妹
作者：李佩金
朝代：清

记得锦江分手日，一襟离恨轻兜。西风吹冷泪花浮。临行还掺袂，欲去便回头。独坐茸窗情悄悄，月钩钩起新愁。冻云如梦罨红楼。却寒帘窣地，积素眩双眸。
临江仙 其十二 寄怀雪兰、蕊渊、林风、畹兰诸秭妹
作者：李佩金
朝代：清

记得消寒图四九，玉梅花下弹棋。冷香吹雪上新诗。紫茸低护鬓，斜戴辟寒犀。懊恼屏山山六曲，夜来魂梦偏迷。柔肠凄断五更时。天涯春又到，不解寄相思。
临江仙 其四 寄怀雪兰、蕊渊、林风、畹兰诸秭妹
作者：李佩金
朝代：清

记得澡兰时节好，彩舟争绕明湖。青绡半捻裹蜘蛛。匆匆看竞渡，忘戴玉钗符。百褶榴裙红欲滴，个人风韵偏殊。画栏鹦鹉笑鸦雏。日痕时过午，还缚小于菟。
临江仙·寄怀雪兰、蕊渊、林风、畹兰诸秭妹
作者：李佩金
朝代：清

记得桐花帘外影，愔愔小雨初晴。蕙炉烟冷罢调筝。伤春新病起，无力倚银屏。对镜妆成呼小玉，花丛曾否人行。恐惊一双蝴蝶醒。栖香眠正稳，休去系金铃。记得海棠花下立，珊珊瘦骨怜卿。智琼娇小太聪明。弹丝犹未熟，刚解画眉痕。满院凉烟春水暝，阴阴新绿如云。闲看归燕带斜曛。珠帘慵不卷，风急乱春星。记得当时游蜀道，送春天气堪怜。盈盈十四正华年。娇痴愁不识，逋发尚垂肩。几点疏星迷晓色，闲云出岫如烟。喜登剑阁上层峦。万山风雨里，无处不啼鹃。记得澡兰时节好，彩舟争绕明湖。青绡半捻裹蜘蛛。匆匆看竞渡，忘戴玉钗符。百褶榴裙红欲滴，个人风韵偏殊。画栏鹦鹉笑鸦雏。日痕时过午，还缚小于菟。记得风荷喧夜雨，灯前偷谱香词。初吟未妥怕人知。人来佯弄笔，推画海棠枝。惆怅彩鸾工写韵，一方丸帕曾遗。真珠密字手亲题。怕开金锁匣，不忍见卿诗。记得飞璚邀避暑，藕花深处停艭。称身新试越罗裳。迎凉团扇掩，同倚小蓬窗。瓦鼎焙茶消永日，冰瓷花乳浮香。静吹兰韵细评量。碧天疏雨过，烟外一痕凉。记得秋河逢七夕，纤纤兰月楼西。牵牛花下手曾携。争持连爱缕，低拜祝星期。碧露泠泠吹袖湿，绣屏烛影光微。玉蕤烟冷凤凰儿。待他珠斗转，檐网几丝垂。记得晓妆匀面了，曲阑干外回塘。无聊小坐擘莲房。鸳鸯飞渡处，风带一丝凉。放进碧纱烟里月，呼鬟吹灭兰釭。缓移珊枕倚银床。绡囊笼茉莉，冰簟梦魂香。记得吹云邀月秭，中庭吟玩更阑。金钗画损碧栏杆。琼楼高处立，风露不胜寒。宝鸭檀丝萦篆细，惺忪短梦难圆。星房云路恨漫漫。飞来愁一点，阁在小眉山。记得双成消永夜，围炉共话无聊。灯前射覆罚香醪。爱看眉翠敛，腮斗晕红潮。笑捻梅花低语道，月痕已度墙腰。醉扶小婢踏琼瑶。怪他娇黠性，得句倩人钞。记得锦江分手日，一襟离恨轻兜。西风吹冷泪花浮。临行还掺袂，欲去便回头。独坐茸窗情悄悄，月钩钩起新愁。冻云如梦罨红楼。却寒帘窣地，积素眩双眸。记得消寒图四九，玉梅花下弹棋。冷香吹雪上新诗。紫茸低护鬓，斜戴辟寒犀。懊恼屏山山六曲，夜来魂梦偏迷。柔肠凄断五更时。天涯春又到，不解寄相思。
减字木兰花·夜雨书怀
作者：李佩金
朝代：清

雨昏灯暝。窗外芭蕉敲梦冷。点点声声。故扰愁人睡不成。更深夜永。一线馀香摇瘦影。旧句低吟。不是伤心不要听。
凤凰台上忆吹箫·忆别，用漱玉词韵寄林风。
作者：李佩金
朝代：清

花灺银釭，香萦宝篆，睡横金凤搔头。见一丝残月，冷侵琼钩。试问嫦娥知否，欲无愁、有我难休。算筝柱，年华未到，几度春秋。今休。飞飏蝶梦，奈不识江南，烟水迷留。望碧天如镜，怕上层楼。记得那时分手，到此日、泪尚盈眸。更何处，声声玉箫，谱出离愁。
剔银灯·咏灯
作者：李佩金
朝代：清

可奈黄昏时候。袅袅香萦金兽。翠帐侵寒，云屏摇影，一点疏花欲溜。含嗔轻叩。问小婢、风帘下否。独背银釭枕手。只解照人僝僽。卸髻将眠，拈毫又起，长夜拨残红豆。为谁孤瘦。听滴尽、更更玉漏。
十六字令·雨夜
作者：李佩金
朝代：清

眠。点滴空阶断复连。难消遣，风雨落花天。
卖花声·暮春感赋
作者：李佩金
朝代：清

眉影控帘钉。花补苔痕。满身香雾嫩寒侵。怨入杜鹃声里血，独自愁吟。玉笛咽离情。草长红心。月钩空钓美人魂。怜尔为花犹薄命，何况侬今。
南乡子·题梁溪诗冢图
作者：李佩金
朝代：清

遥望九龙岑。断碣残碑秋草深。飘渺诗魂招不得，黄昏。冷月苍凉山鬼吟。好句怕飘零。肯付秦灰荡夕曛。卜得埋愁三尺地，孤坟。十丈灵光透碧云。
南歌子
作者：李佩金
朝代：清

炉篆摇寒绿，釭花坠冷红。非关闲恨锁眉峰。却怪年年多半、别离中。残月明珠箔，疏星淡碧空。此时情味想应同。遥忆鸡声茅店、晓村风。
卜算子·秋闺
作者：李佩金
朝代：清

残月度帘钩，秋梦和花瘦。墙角猧儿吠夜分，天碧斜珠斗。手熨旧罗衣，可似眉间皱。数尽清霄细细长，坐对灯如豆。
台城路·冬夜书怀
作者：李佩金
朝代：清

茸窗悄悄笼鹦睡，兰釭冷摇青晕。斗帐量愁，机丝织恨，央及霜风休紧。愁眠乍稳。怕叠鼓飘来，断魂惊醒。似铁罗衾，夜寒偎瘦碧纱影。吟缄和泪褶损。正珠绳历历，斜过金井。月淡垂烟，帘空化水，消得几番清景。回栏小凭。恁玉臂清辉，袜罗凉浸。依约遥峰，晓钟烟外迥。
声声慢·七夕招雪兰、蕊渊、蘅芳、蓉清集生香馆分韵得同心结
作者：李佩金
朝代：清

兰云拥鬓，麝月修眉，玉纤捣破遥青。凉浸瑶铺，炷香低拜双星。女伴争缠连爱，向花前、重缔新盟。蛛丝巧、看密牵卐字，细缀同心。婉转愁萦万缕，愿丝丝和泪，扣入回文。织女机中，年年锦织离情。怅望碧罗天远，湿榆花、香露无声。依稀听，恍天风、吹下玉笙。
如梦令·春暮
作者：李佩金
朝代：清

梦觉绿窗天曙。燕子帘钩私语。报与惜花人，一院落红飞去。春去。春去。九十韶光无据。
惜分飞
作者：李佩金
朝代：清

杨柳牵愁情万缕。云外征鸿远度。别梦随风去。烟波一棹江南路。芦荻萧萧明月浦。做住秋声几许。不管离人苦。此时欲语偏无语。
愁春未醒·题美人枕书图
作者：李佩金
朝代：清

春魂愁锁，不许游丝牵引。只无奈深丛蝴蝶，约住芳魂。香雾模黏，扑帘花气作黄昏。东君知否，生来识字，既是愁根。倦掩道书，除非梦里，觅个分明。那得、游仙容易，一霎瞢腾。眼尾低垂，朦胧合了又还醒。卷中红泪，相思粒粒，好认啼痕。
摸鱼儿·久不得林风信，赋此代柬
作者：李佩金
朝代：清

夜窗虚、新正初破，惊心时序偷换。飞鸿去后无消息，误入谁家庭院。春又转。盼不到、梅花反怪东风懒。吟魂销黯。正玉漏摇愁，翠烟迷梦，寒月照清怨。并州剪，难剪缠绵心茧。相思婉转萦满。隔帷灯映屏纱淡，微逗春星数点。离思远。共万缕、垂杨绿到江南岸。无眠忆遍。见烛泪成灰，香心已死，难道此情浅。
月华清·望月感怀
作者：李佩金
朝代：清

久雨新晴，银河澄练，盈盈一水清浅。云吐冰丸，独倚曲阑干畔。情无限、碧海青天，愁如茧、并刀难剪。谁见。正双眉深锁，泪痕划面。素魄窥窗幽怨。恨小院无人，疏帘乍卷。别有伤心，宽褪旧时金钏。只赢得、夜冷归眠，怯罗衣、露珠点点。轻唤。恐凄凉梦影，短檠摇断。
梅花引·即景
作者：李佩金
朝代：清

淡烟笼。碧帘栊。一缕炉香细细风。画楼东。月如弓。来与眉峰，两下斗玲珑。流莺枝上春将去。杜鹃声里魂何处。意无穷。句难工。小立花丛，含愁数落红。
江城梅花引·口琴
作者：李佩金
朝代：清

悄无人处响琤琤。月低沉。漏低沉。手拨一条，冰柱述芳心。舌叶宫商樱颗破，倚云屏，历更更、剔短檠。短檠。短檠。峭寒侵。钗影横。篆香清。弹也弹也，弹不尽、千万离情。小玉痴憨，故故向前听。铁铸玲珑无玉轸，虽不是，一声声、也断魂。
沁园春·秋夜病怀书感
作者：李佩金
朝代：清

清夜回肠，百绪纷纭，凄然泪零。觉天涯离恨，痴魂黯黯，宵深肺病，短梦惺惺。霜叶辞枝，寒蛩咽露，粉月玲珑上绮棂。孤光冷，偏照人庭院，别样分明。屏山瘦影伶俜。见背壁、残灯死复醒。叹身如年历，暗知凄节，心同刻漏，记尽长更。生小工愁，从来善哭，何况而今寥落情。无憀极，倩喘丝半缕，扶住黄昏。
浪淘沙·寄怀林风
作者：李佩金
朝代：清

抱膝拥香篝。数尽更筹。绿波青草忆侬不。多少相思离别语，欲写还休。灯火独窗幽。新月如钩。花魂蝶影暗牵愁。风雨连朝春去也，何计忘忧。
清平乐·暮春午睡，梦许林风姊，醒后感作
作者：李佩金
朝代：清

榆钱柳絮。春去愁难去。帘卷玲珑天欲暮。醒后惊疑何处。可怜月魄花魂。无聊怕到黄昏。倚遍阑干十二，离愁约上眉痕。
满庭芳·暮春偕蕊渊、雪兰、蘅芳、畹兰诸姊妹看海棠
作者：李佩金
朝代：清

溪水拖蓝，遥山凝碧，素心联袂佳辰。青畦缓度，雨洗一犁春。风引残霞漾影，垂杨外、烟锁桥横。听花杪、梵钟远递，莺语骂金铃。阑边红玉萦，锦江春色，移种石根。见娇姿、浅晕乍醒芳魂。愁在杜鹃声里，啼破了、新绿如云。归鸦急，斜阳黯淡，情思绕虚村。
潇湘夜雨·题葬花图
作者：李佩金
朝代：清

雨雨风风，花花草草，一番春梦谁怜。濛濛庭院絮如烟，多化作、彩云飞散。闲凝盼、底事缠绵。薶愁地，埽将旧恨，付与啼鹃。瘦人天气，落花时节，似水华年。想个侬，病起悄立阑边。判几许、泪珠缄裹，知多少、绿怨红残。游丝袅，韶华难绾，幽思上眉弯。
琐窗寒·题雪艳图
作者：李佩金
朝代：清

琐骨凝膏，虬珠缀玉，峭寒庭院。灯孤梦瘦，愁断美人天远。傍阑干、横斜数枝，恍疑雪海珊瑚见。看春痕写出，花疏月淡，十分清艳。帘卷。琼瑶片。正乱点檐前，鬓丝轻罥。暗花盈袖，素萼折来低捻。料离心、正忆江南，故园几番风信转。送黄昏、翠羽惊寒，冻蕊霜华泫。
琴调相思引·题美人整琴图
作者：李佩金
朝代：清

雪影条条裂一痕。夜寒谁与诉秋魂。冰弦欲调，惆怅又还停。何处西风吹梦冷。凉丝坐向鬓边生。回肠缕缕，难续此时心。
生查子·送春
作者：李佩金
朝代：清

把酒问东风，怨人花铃语。只解送春归，未肯吹愁去。云影荡轻烟，帘外飘香雨。枉煞柳丝长，不系韶华住。
疏帘淡月·梦
作者：李佩金
朝代：清

轻阴淡敛。正月吐鸾环，帘摇银蒜。戛碎波纹浪花，片影儿清。魂丝欲被东风散。几凝盼、草烟碧染。露华寒浅，芳心暗警，玉壶传点。绣鞋怯、花间碧藓。蓦地自回头，曲屏人见。裙线蔷薇，刺罥胆虚娇喘。回廊仄径须臾现，倚阑干才整钗钿。窗前鹦鹉，枝头杜宇，一声唤转。
百字令·新秋即事
作者：李佩金
朝代：清

嫩晴庭院，见馀霞散绮，明河清浅。茶沸瓶笙香浥浥，划地凉风似剪。灯晕孤青、烟摇瘦碧，夜色屏纱淡。井梧坠叶，飞来满纸愁怨。忽听钿钏声声，隔墙吹度，离思天涯远。闲煞碧阑干外月，逗影潜窥银蒜。病不禁秋，愁多怯梦，心较痴云懒。无聊吟罢，罗衫泪点犹泫。
百字令·春夜闻雁
作者：李佩金
朝代：清

兰釭花暝，听沉沉莲漏，闲愁如发。况是残宵闻雁语，叫得云波欲裂。秋托芦花，春憎燕子，辛苦关河阔。问君何事，年年来往天末。从道系帛传书，当时塞外，此日何由达。知我凄凉身世感，除是窗前明月。忆弟情深，思亲梦远，泪揾罗襟湿。轮肠宛转，此心能向谁说。
百字令·春晓，用漱玉词韵
作者：李佩金
朝代：清

三分春色，却二分离绪，重帘深闭。晓日烘晴犹料峭，香暖一庭花气。天蘸微云，叶筛疏影，谙遍闲中味。昼长无事，生涯书卷堪寄。将次检点罗衣，轻添半臂，掩纱屏斜倚。懊恼枝头闻杜宇，旧恨新愁唤起。风剪裁红，雨丝织碧，枉却东君意。海棠开否，小鬟回报还未。
百字令·题虎山玩月图
作者：李佩金
朝代：清

香添芸饼，乍披图省识，吾家太白。石上霜华看潋滟，入夜游氛都灭。虚籁吟秋，明波泻影，千顷玻璃彻。谁吹横笛，馀音空外如发。追昔金虎贲荒，吴宫剑冷，只剩当时月。坐对层峦看转碧，一线烟痕新裂。锦瑟初停，娇歌又起，好景无虚设。欲行又住，留连几度难别。
眉妩·新月，用宋王碧山韵
作者：李佩金
朝代：清

乍黄昏庭院，骤雨初过，银浦暮云暝。撩起闲情绪，开帘拜，一弯斜过虚径。曲阑倚稳。逗眉痕、如许离恨。颦双蛾、悄向花间立，夜凉怯衣冷。怎奈愁心难问。又无端照我，憔悴鸾镜。骨压丝儿瘦，带围减、怕消三五圆景。碧天路永。盼那时、盈满重正。此际黯消疑，扶上秋千墙影。
绣停针·题陈蘅芳三姊倦绣图
作者：李佩金
朝代：清

小院静，见暖日烘花，莺梭织锦。检点芸奁，浅碧深红，无力绣床斜凭。叶遮莲映。刺一对、鸳鸯栖稳。彩丝欲整还停，霎时柳瞑花困。愁春清昼永。听杜宇枝头，声声离恨。翠羽笼窗，鹦鹉帘前，低诵侬诗乍醒。金钱怕问，卜不出、天涯芳草，王孙归信，远山断烟青迥。
菩萨蛮 其一 花院奉觞
作者：李佩金
朝代：清

半帘香雨家山远。晴丝暖织春烟软。况听子规声。思归更不禁。花前瑶斝劝。一曲歌珠串。怊怅忆江南。秾华三月天。
菩萨蛮 其七 石溪鸥伴
作者：李佩金
朝代：清

荻花冷淡清溪畔。一痕晴雪苍烟晚。浅石枕中流。盟鸥矶水头。菱歌何处起。知在芦丛里。波涽半江蓝。纤云弄远天。
菩萨蛮 其三 柘塘春步
作者：李佩金
朝代：清

野塘缓趁清游屐。垂杨瘦到无聊碧。风皱水粼粼。回旋荡毂纹。莺梭花底织。燕剪澄波色。红雨半溪烟。人家画里山。
菩萨蛮 其九 烟陇探梅
作者：李佩金
朝代：清

冷芳寻取携吟笺。寒烟深锁春消息。数点绽冰花。啁啾翠羽哗。水天云断处。情绕孤山路。仿佛到江乡。惊回清梦香。
菩萨蛮 其二 草堂觅句
作者：李佩金
朝代：清

绿芜春远裙腰衬。寻诗天气新晴稳。池草梦初醒。窗纱镂翠痕。小庭人静处。两两幽禽语。犹记擘吟笺。闲凭卐字兰。
菩萨蛮 其五 苏山秋望
作者：李佩金
朝代：清

水天如镜明秋霁。晚钟断续山坳寺。烟外澹斜阳。松花落石床。吟魂飞不起。愁在苍茫里。云逗一痕青。登临无限情。
菩萨蛮 其八 牛坳吹笛
作者：李佩金
朝代：清

晴峰向晚伤心碧。几声飘渺横秋笛。枫叶乱云堆。松风扬葛衣。水边渔唱散。墟落柴门掩。林外鸟争飞。夕阳牛背归。
菩萨蛮 其六 蕉阴茗话
作者：李佩金
朝代：清

庭笼翠幕清如水。绿天阴里茶烟起。湘榻设桃笙。帘波碧一痕。挑灯青凤胫。话瘦釭花冷。瀹茗记当时。敲诗人睡迟。
菩萨蛮 其十 稻田听水
作者：李佩金
朝代：清

春畦小步吟怀淡。急流如瀑飞银练。洗石响泠泠。依稀听雨声。平陂新涨浅。碧影连空远。何日得归肼。稻花香里行。
菩萨蛮 其四 桐屋读书
作者：李佩金
朝代：清

香煎豆蔻屏纱透。文窗烟暝浓阴覆。蝉曳别枝风。凉飘一叶桐。芸编消永昼。山字吟肩瘦。凝睇送归鸦。断云烘晚霞。
菩萨蛮·秋夜书怀
作者：李佩金
朝代：清

冰轮碾破遥空碧。砧声敲冷相思夕。望断雁来天。潇湘烟水寒。玲珑花里月。知否人间别。一样去年秋。如何几样愁。
菩萨蛮·花院奉觞
作者：李佩金
朝代：清

半帘香雨家山远。晴丝暖织春烟软。况听子规声。思归更不禁。花前瑶斝劝。一曲歌珠串。怊怅忆江南。秾华三月天。绿芜春远裙腰衬。寻诗天气新晴稳。池草梦初醒。窗纱镂翠痕。小庭人静处。两两幽禽语。犹记擘吟笺。闲凭卐字兰。野塘缓趁清游屐。垂杨瘦到无聊碧。风皱水粼粼。回旋荡毂纹。莺梭花底织。燕剪澄波色。红雨半溪烟。人家画里山。香煎豆蔻屏纱透。文窗烟暝浓阴覆。蝉曳别枝风。凉飘一叶桐。芸编消永昼。山字吟肩瘦。凝睇送归鸦。断云烘晚霞。水天如镜明秋霁。晚钟断续山坳寺。烟外澹斜阳。松花落石床。吟魂飞不起。愁在苍茫里。云逗一痕青。登临无限情。庭笼翠幕清如水。绿天阴里茶烟起。湘榻设桃笙。帘波碧一痕。挑灯青凤胫。话瘦釭花冷。瀹茗记当时。敲诗人睡迟。荻花冷淡清溪畔。一痕晴雪苍烟晚。浅石枕中流。盟鸥矶水头。菱歌何处起。知在芦丛里。波涽半江蓝。纤云弄远天。晴峰向晚伤心碧。几声飘渺横秋笛。枫叶乱云堆。松风扬葛衣。水边渔唱散。墟落柴门掩。林外鸟争飞。夕阳牛背归。冷芳寻取携吟笺。寒烟深锁春消息。数点绽冰花。啁啾翠羽哗。水天云断处。情绕孤山路。仿佛到江乡。惊回清梦香。春畦小步吟怀淡。急流如瀑飞银练。洗石响泠泠。依稀听雨声。平陂新涨浅。碧影连空远。何日得归肼。稻花香里行。
菩萨蛮·雨窗怀畹兰
作者：李佩金
朝代：清

挑残凤胫釭花暝。凉烟如水虚窗静。风雨一更更。愁多梦不成。思归归不得。婉转柔肠织。灯火照孤帆。知君眠未眠。
菩萨蛮·题佛手便面
作者：李佩金
朝代：清

香圆花出纤纤手。佛前曾许拈花否。堪爱指玲珑。柔荑一握同。兜罗愁几许。名重群芳谱。幻悟掌中过。灵光夜有波。
虞美人·赠王畹兰妹
作者：李佩金
朝代：清

飞来青鸟传娇病。消瘦梨花粉。东君为惜晓妆成。止住风姨莫遣、晓寒侵。愁波皱碧春山敛。情性耽幽淡。卿卿合唤小梅仙。别有一般风韵、是天然。
蝶恋花 其一 壬戍花朝后三日，喜杨蕊渊二姊枉顾，即次见赠元韵
作者：李佩金
朝代：清
体裁：词

日午小阑花气扬。弄粉吟香，且喜知音赏。迎得好风开锦障。许同兰籍名依傍。秋水冰壶神逸朗。丽句如仙，词格周秦上。投赠云蓝劳静想。琼瑶愧报酬珠唱。
蝶恋花 其二 壬戍花朝后三日，喜杨蕊渊二姊枉顾，即次见赠元韵
作者：李佩金
朝代：清
体裁：词

澹语嚼梅清味永。百和香煎，共沦春山茗。两载神交诗作證。花间姊妹双双认。纤雨空庭幽梦醒。草脚愁生，碧长宵来病。卷起半帘湘水冷。东风吹坠轻云影。
蝶恋花·偶成
作者：李佩金
朝代：清

窣地帘波寒料峭。午梦惺忪，一榻茶烟袅。手拨残火添鹊脑。锦囊点检焚欲稿。倦倚银屏愁悄悄。总觉心情，不似年时好。一发青山云飘渺。夕阳影里看归鸟。
蝶恋花·壬戍花朝后三日，喜杨蕊渊二姊枉顾，即次见赠元韵
作者：李佩金
朝代：清

日午小阑花气扬。弄粉吟香，且喜知音赏。迎得好风开锦障。许同兰籍名依傍。秋水冰壶神逸朗。丽句如仙，词格周秦上。投赠云蓝劳静想。琼瑶愧报酬珠唱。澹语嚼梅清味永。百和香煎，共沦春山茗。两载神交诗作證。花间姊妹双双认。纤雨空庭幽梦醒。草脚愁生，碧长宵来病。卷起半帘湘水冷。东风吹坠轻云影。
蝶恋花·壬戍除夕
作者：李佩金
朝代：清
体裁：词

红烛笼香檀篆细。杂坐离欢，倍是愁滋味。爆竹声中愁去未。明朝又恐从新起。最忆当年今夕事。柏酒春盘，灯下藏钩戏。斜倚屏山无限意。不情不绪清清地。
蝶恋花·暮春雨中感作
作者：李佩金
朝代：清

蝶梦惊残花已误。怨紫愁红，忽忽成香土。长日爱眠宵不寐。无聊觅句教鹦鹉。檐网留春花络住。掠断游丝，玉剪双飞去。杜宇声中愁几许。濛濛落絮和烟雨。
蝶恋花·闺情
作者：李佩金
朝代：清

随意拈毫消永昼。兜里愁心，怎奈眉峰皱。时节落花人病后。重帘不放东风透。镜里年来非是旧。绿暗红稀，人亦成春瘦。一夜无情风雨骤。呢喃燕子如私咒。
西子妆·题美人晓妆图
作者：李佩金
朝代：清

晓气如烟，春寒似剪，好梦莺声唤转。一番情思倦恹恹，拂菱花、碧纱窗畔。画眉人怨。曾酿否、镜中娇面。锁双弯，多少闲愁怨，归来始展。东风懒。不到天涯，那有鱼和雁。瘦腰无力倚楼台，掠云鬟、怕抬纤腕。鬓钗斜罥。记当日、花枝轻捻。指尖尖，笑染黛痕深浅。
贺新郎·送湘芷大弟南归就婚蒋氏，吉期适新正望后一日也
作者：李佩金
朝代：清

香绾同心篆。趁明蟾、良宵二八，芳梅初绽。绣仗纱笼行婀娜，是处笙歌凤管。正璧月、琼枝潋滟。迎得青溪人似玉，喜璇闰、合卺鸳鸯宴。红烛底、人争看。萧郎自是神仙眷。倚屏山、衣香钏韵，几回偷盼。恼乱灯花摇不定，斜映檀腮半面。听莲漏、穿花三转。明日绿窗拈彩笔，对芙蓉、商略眉深浅。携翠袖、整金钿。
酷相思·红豆
作者：李佩金
朝代：清

粒粒珊瑚金盒贮。正别绪、肠千缕。几猜认、东风梅蕊吐。人道是、春何苦。春道是、人何苦。怨曲频拈纤手数。欲寄与、天涯阻。向窗外、轻调鹦鹉语。花道是、鹃啼雨，鹃道是、花啼雨。
醉花阴·寄许林风庭珠姊蜀中
作者：李佩金
朝代：清

强把瑶徽消永昼。香懒添金兽。对此暮秋天，别绪离情，赢得人争瘦。梦回寂寂残灯后。泪早盈衫袖。明月望关山，何处相逢，絮语重携手。
采桑子 其一 春日寄怀纫兰妹许庭珠林风
作者：李佩金
朝代：清

年年望断春江碧，怕倚层楼。不忍凝眸。山外云山愁更愁。凄凉远梦惟灯见，数尽莲筹。闲却香篝。人在春风冷似秋。
采桑子 其一 蕊渊
作者：李佩金
朝代：清

冰蟾似水空帘静，瘦影玲珑。香雪迷蒙。灯晕凝寒火不红。薰炉独拥无聊甚，一笛悲风。午夜疏钟。知否凄凉两地同。
采桑子 其三 春日寄怀纫兰妹许庭珠林风
作者：李佩金
朝代：清

怜君憔悴天涯远，努力加餐。且自寻欢。无恙湖山待尔还。昨闻青鸟传来信，总在秋闲。准拟归船。望得盈盈眼欲穿。
采桑子 其三 林风
作者：李佩金
朝代：清

清游最忆芙蓉郭，约伴花朝。折柬相邀。戏蝶寻香上翠翘。秋风无奈歌骊曲，瘦减吟腰。泪揾鲛绡。锦水多情咽暮潮。
采桑子 其二 春日寄怀纫兰妹许庭珠林风
作者：李佩金
朝代：清

红樱斗帐愁难寝，明日花朝。整备无聊。春过江南第几桥。碧天如水横珠斗，豆蔻香烧。韵字纱挑。月写花枝上绮寮。
采桑子 其二 湘芷
作者：李佩金
朝代：清

灯前夜夜金钱卜，细数行人。梦绕离亭。水驿烟村第几程。年来惯是轻离别。坠雨零星。寥落诗魂。只剩当时月一痕。
采桑子 其五 畹兰
作者：李佩金
朝代：清

最怜小妹抛侬去，青鸟音沉。消息难闻。娇病经秋恐不胜。玉珰缄札殷勤寄，为语卿卿。珍重吟身。好慰堂前阿母心。
采桑子 其六 蓉清
作者：李佩金
朝代：清

玉梅花下凝情望，碧海青天。十二阑干。风露人闲一样寒。含愁悄对姮娥说，才见团圞。早又弯环。那得清光夜夜圆。
采桑子 其四 春日寄怀纫兰妹许庭珠林风
作者：李佩金
朝代：清

天涯消息经春断，知否于归。还是家居。细数邮签紨远书。自从俗事关心后，诗思粗疏。心血都枯。婉转轮肠一字无。
采桑子 其四 雪兰
作者：李佩金
朝代：清

泪花沾袖红冰薄，砚试烟丸。小叠云蓝。彩笔轻呵墨晕寒。欲将别恨从头寄，书到平安。束竹肠攒。万种离愁写出难。
采桑子·春日寄怀纫兰妹许庭珠林风
作者：李佩金
朝代：清

年年望断春江碧，怕倚层楼。不忍凝眸。山外云山愁更愁。凄凉远梦惟灯见，数尽莲筹。闲却香篝。人在春风冷似秋。红樱斗帐愁难寝，明日花朝。整备无聊。春过江南第几桥。碧天如水横珠斗，豆蔻香烧。韵字纱挑。月写花枝上绮寮。怜君憔悴天涯远，努力加餐。且自寻欢。无恙湖山待尔还。昨闻青鸟传来信，总在秋闲。准拟归船。望得盈盈眼欲穿。天涯消息经春断，知否于归。还是家居。细数邮签紨远书。自从俗事关心后，诗思粗疏。心血都枯。婉转轮肠一字无。
采桑子·月夜
作者：李佩金
朝代：清

低垂帘幕人声悄，睡鸭香温。瘦影冰魂。窗外梅花月一痕。别离滋味谁能说，斜倚银屏。煮罢鹅笙。虬箭叮咚却二更。
采桑子·蕊渊
作者：李佩金
朝代：清

冰蟾似水空帘静，瘦影玲珑。香雪迷蒙。灯晕凝寒火不红。薰炉独拥无聊甚，一笛悲风。午夜疏钟。知否凄凉两地同。灯前夜夜金钱卜，细数行人。梦绕离亭。水驿烟村第几程。年来惯是轻离别。坠雨零星。寥落诗魂。只剩当时月一痕。清游最忆芙蓉郭，约伴花朝。折柬相邀。戏蝶寻香上翠翘。秋风无奈歌骊曲，瘦减吟腰。泪揾鲛绡。锦水多情咽暮潮。泪花沾袖红冰薄，砚试烟丸。小叠云蓝。彩笔轻呵墨晕寒。欲将别恨从头寄，书到平安。束竹肠攒。万种离愁写出难。最怜小妹抛侬去，青鸟音沉。消息难闻。娇病经秋恐不胜。玉珰缄札殷勤寄，为语卿卿。珍重吟身。好慰堂前阿母心。玉梅花下凝情望，碧海青天。十二阑干。风露人闲一样寒。含愁悄对姮娥说，才见团圞。早又弯环。那得清光夜夜圆。
金缕曲
作者：李佩金
朝代：清

月照梨花白。背银屏、疏檠黯淡，薄寒犹怯。烟瞑星摇青欲坠，几树香桃红湿。恰正是、销魂时节。梦影迷离归路远，听啼鹃、染遍春山碧。飞不度、沧江阔。柔肠细缀丁香结。想于今、去原有恨，住还无益。两地相思终不见，何似翻然轻别。怕此后、更无消息。一点墨痕千点泪，看蛮笺、都渍殷红色。数虬箭、四更彻。
金缕曲·仲春四日，以词代柬寄林风姊于松江
作者：李佩金
朝代：清

斗室青灯夕。酿花天、浓阴如墨，韶华堪惜。何事春来秋又去，絮乱飘萍踪迹。回首处、烟波遥隔。蝴蝶不来香梦杳，照浓愁、一线弯弯魄。疏花溜，篆香热。愁多翻道心儿窄。洗残妆、泪珠镜汐，柔肠暗织。花气迷离春影瘦，怀抱离情千叠。检那样、深愁写出。悄嘱东风飞燕子，寄相思、来往传佳什。须郑重，春消息。
金缕曲·仲秋送畹兰妹归吴江
作者：李佩金
朝代：清

惜别肠千缕。最关心、拈花写韵，琐窗絮语。瘦尽诗魂扶不起，堪叹旧时俦侣。只半响、萍缘欢聚。屈指到家残菊候，正吴江、枫落秋如许。听一舸，潇潇雨。分飞雁影迷归路。转叮咛、烟村水驿，薄寒宜护。珍重加餐须努力，莫把闲愁频赋。酒醒后、今宵何处。只我思乡归未得，仗西风、吹梦随君去。双袖湿，离情苦。
金缕曲·初夏兼山表母舅归湖田
作者：李佩金
朝代：清

怕听骊驹发。正无聊、将离开了，酴醾飞雪。我亦天涯商去住，一片乡心难说。算人海、暂离鸿迹。为有才名遭众忌，只五湖、风月容狂客。须不羡，二千石。河桥柳弱伤心碧。怪枝头、声声杜宇，催归太急。随意烟霞收笔底，暮厌沧江辽阔。望珍重、云蓝频达。信是古人诗句好，更那堪、客里还伤别。写不尽、巴歈拙。
金缕曲·壬戍暮春送湘芷大弟玉田读书
作者：李佩金
朝代：清
体裁：词

追忆儿时事。在书窗、同心砚席，十三年纪。读瘦红釭莲漏涩，月坠凉烟似水。只馀得、而今憔悴。潦草诗词终是累，总无端、历尽悲和喜。歌芍药，将离矣。残香支梦萦愁细。话连宵、虽然小别，也多离味。飞羽年华须自惜，莫把光阴轻弃。更一语、叮咛须记。亲为春风频失意，博庭欢、望尔成名慰。止不住，盈盈泪。
金缕曲·寒夜同蕊渊二姊茗话有感
作者：李佩金
朝代：清

萧瑟闲庭院。掩文窗、薄寒料峭，暗灯频剪。从道宵长莲漏永，比似闲愁还短。化万缕、萦缠如茧。款约轻魂随梦去，绕天涯、不怕风吹断。檐铎语，又惊转。一九冷魂霜华满。算年年、照人如镜，几般愁怨。惆怅家园心飘渺，多少海思霞念。恐次日、遂成虚愿。可惜江南花月好，到春来、空付莺和燕。归途杳，碧云远。
金缕曲·岁暮有怀畹兰于吴中
作者：李佩金
朝代：清

泪泫桃花纸。倩青鸾、殷勤寄与，萼华小妹。旧日瑶清诸女伴，都向尘寰去矣。怕此后、再来无计。只剩嫦娥犹未嫁，尚依然、独处琳宫里。人世事，知无味。寒宵坐冷釭花蕊。记当时、挑灯闲话，三山往事。慧语关心偏惬意，自许此生知己。却不料、君先归里。同住江南犹恨远，隔盈盈、一片吴淞水。况天末，人迢递。
金缕曲·自题生香馆词后并寄林风、畹兰
作者：李佩金
朝代：清

往事思量遍。镜台前、双眉青斗，几时曾展。费尽心魂词百首，蚕老尚馀残茧。认满纸、泪痕犹泫。珍重寄君红豆句，镇相思、何日还相见。知两地，共肠断。三年悔煞耽文翰。到而今、残缄剩墨，依然焚砚。骨肉远离知己别，对景不胜凄怨。料此恨、古今难免。烟水家山无恙在，到江南、重觅当时伴。算如今，无他愿。
金缕曲·阑干
作者：李佩金
朝代：清

梵字随花转。正销凝、孤鸿影里，斜阳庭院。一桁翠帘波瑟瑟，依约隔花曾见。渺天际、娇云弄晚。背立东风空徒倚，奈离愁、曲曲都萦满。认千点，啼红怨。低徊怕向闲池馆。剩依然、杏梁双燕，惜春微叹。寂寞海棠红晕近，只是看花人远。再软踏、苔衣寻遍。十二碧城天似水，嵌玲珑、夜月春痕浅。又试拍，轻魂唤。
金缕曲·题碧城仙梦图
作者：李佩金
朝代：清

飘渺琼楼迥。正清宵、迷离好梦，游仙一枕。十二阑干波曲曲，红杏枝头香眠。却仿佛、旧曾游境。只恐吟魂飞不起，仗天风。吹上三山岭。明月坠、万松顶。玉池莲叶田田浸。怕回头、茫茫尘海，几层云影。小倚碧桃花下立，又拍洪崖笑问。说此去、蓬莱远近。同上瑶台深处望，看五铢、衣薄星华冷。骑鹤背、碧天永。
露华·残月
作者：李佩金
朝代：清

星疏云敛。正莲漏将残，树影低转。忽逗惺忪，依旧一痕秋浅。怜染那忍先眠，夜夜照人清减。还知否，眉梢恨多，偏是侬见。小庭暑退纨扇。便误拜深深，香袅心篆。怎奈一回憔悴，一回长叹。剩得前度闲愁，挂在宝帘银蒜。罗衣冷，花魂和梦销黯。
青衫湿·题浔阳送客图
作者：李佩金
朝代：清

半帆冷月空江口，枫荻晚烟横。归鸿无数，乡心几许，如此秋声。尊前掩面，凄凄切切，细数生平。琵琶哀怨，青衫憔悴，一样销魂。
风入松·寒夜听若琼大姊弹琴，同蕊渊作
作者：李佩金
朝代：清

凉烟如水漾空明。香篆细萦青。闲愁并入丝弦里，满疏林、散作秋声。飞下半天哀怨，胜他瑟鼓湘灵。夜深弹彻楚魂醒。空外有馀音。七条弦到无声处，数峰青、□水泠泠。一曲潇湘落雁，西风吹冷阴云。
风马儿·本意
作者：李佩金
朝代：清

夜凉如水掩秋屏。听风也铮铮，雨也铮铮。搅乱愁心。那得梦儿成。更更。低垂罗帐拥桃笙。见灯也冥冥，香也冥冥。断续蛩音。不住耳中听。声声。
鬓云松令·夏夜纳凉邀蕊渊同作
作者：李佩金
朝代：清

竹庭幽，莲漏永。兰夜无聊，可奈愁人醒。几点荧光流曲径，细细荷风，卷碎玲珑景。翠屏深，炉篆静。临月残妆，云匣开金镜。玉笛邻墙吹未稳，叶叶凉生，露下单衣冷。
鬓云松令·得林风信后作
作者：李佩金
朝代：清

好风吹，鸿信至。料得书成，湿透桃花纸。婉转回文无限思。才念完时，却又从头起。寄来情，封去泪。待到愁边，已过当时意。认取江南红豆子。粒粒分明，尽是离人渍。
鬓云松令·春感，和蕊渊二孜韵
作者：李佩金
朝代：清

玉琢相思金铸泪。薄暝帘前，燕啄香泥坠。春色依然人事改，填就新词，教与鹦哥背。梦如云，愁似醉。谁放风筝，吹坠秋千外。镜掩葳蕤慵染黛，小病初疗，怯怯轻寒耐。
鹧鸪天·春闺
作者：李佩金
朝代：清

晓起心慵对镜前。子规啼彻落花天。病中为怯东风峭，不卷珠帘整日眠。人悄悄，思绵绵。绿杨深锁一溪烟。供愁夜半中庭雨，滴破吟魂到枕边。
出门行
作者：李佳
朝代：清

十五出门行，父母泣中堂。二十出门行，妻子悲空房。三十出门行，儿女牵衣裳。出门既已苦，况复道路长。道路三万里，不复见家乡。黄金络马头，青丝为马缰。行行从此去，已去休旁皇。上堂别父母，父母愁未央。入房别妻子，妻子悲断肠。出门别儿女，儿女询归装。此去三万里，远道殊茫茫。黄河无舟楫，深山多虎狼。绝域不通书，谁复知死亡。家居何不乐，耽此道路长。
南山访友人
作者：李佳
朝代：清

朝雨过清溪，风生水云活。馀霞散城表，残虹霁天末。青山如拱人，万黛浓欲泼。小桥通幽径，林尽见疏豁。坐石埽菭花，登峰拊藤葛。隔树透晨烟，依依一痕抹。遥仪素心人，越夕成契阔。抱琴叩柴关，相见慰饥渴。
客思
作者：李佳
朝代：清

少小依亲侧，饥驱走此身。堪怜倚闾意，常念远游人。树色随淮尽，梅花过海春。南辕何日返，挥涕望风尘。
将有远游示舍弟美叔
作者：李佳
朝代：清

行行远离别，手足诉悲辛。万里吾为客，三年汝养亲。仓皇忧世乱，少小际家贫。淮海春波绿，相期寄尺鳞。
短歌行赠王义门
作者：李佳
朝代：清

相君不合长数奇，胡为劳劳久行役。一第驰驱国士心，十年沧海风尘色。世乱纷纷如弈棋，归来少妇展双眉。出门谁道长安乐，老大王生空尔为。
郭外
作者：李佳
朝代：清

佣书已罢浑无事，出郭寻春不厌遥。桑桑满畴蚕妇喜，麦田三月雉媒骄。香雏美酒村前市，画鹢垂杨水外桥。岁晚傥营三亩宅，故人栖隐许相招。
金陵词忆葆之
作者：李佳
朝代：清

城北城南杨柳枝，金陵三月雨如丝。天涯有客应惆怅，正是江南草长时。
题江亭雅集图
作者：李僖鲁
朝代：清

慈悲古刹翼然尊，奇石经幢泐尚存。东海飞鸿双爪迹，祗林新印碧苔痕。
乞花联
作者：李元度
朝代：清
体裁：联

有时袖手惟观奕；每到低头为乞花。
挽曾国藩父
作者：李元度
朝代：清
体裁：联

老子婆娑，看儿曹整顿乾坤，当代重逢王海日；吾皇神武，定中原扫除氛祲，家祭无忘陆放翁。
挽胡林翼联
作者：李元度
朝代：清
体裁：联

赤手障南天，持节遽乘江渚鹤；丹心依北阙，骑箕犹扈鼎湖龙。
登澄海楼观日出作歌
作者：李元度
朝代：清

重关险扼辽左冲，海防汹涌山巃嵷。俯视一气青濛濛，天然形胜标崇墉。我来正值秋阴重，楼登澄海携吟筇。其高绝顶摩苍穹，云可观日同华嵩。深宵久坐云雺雺，星沈月黑迷长空。俄惊一线飞霞红，金波闪烁光熊熊。阳乌跃出随飞龙，鲛宫贝阙看朦胧。寥天一镜磨青铜，三神山路疑可通。兹游奇绝冠寰中，气吞八表云荡胸。便思万里乘长风，独倚神剑凌崆峒。指挥净扫中原烽，此地况兼山海雄。留都风景如镐丰，神州手奠扶尧封。岂徒观海矜双瞳，好事翻笑东坡翁。作诗祷市烦神工，蜃楼许看哀龙钟。绮语变灭随飘蓬，何若骑鲸太白从。霓旌导我双青童，六鳌晓策扶桑东。
赠越南贡使阮云麓
作者：李元度
朝代：清

白雉重劳贡越裳，珠崖铜柱效梯航。占星不藉南车指，就日曾观北极光。杨柳雪飞新传舍，蓼萧露湛古诗章。何须更说珊瑚树，彩笔凌云锦七襄。一疏曾闻荐马周，江干握手舣仙舟。鸡林敢诩诗增价，猿臂深惭相不侯。海外有人询轼辙，山中容我伴巢由。送君心逐南飞雁，五字河梁地爪留。
赠越南贡使阮云麓·其一
作者：李元度
朝代：清

白雉重劳贡越裳，珠崖铜柱效梯航。占星不藉南车指，就日曾观北极光。杨柳雪飞新传舍，蓼萧露湛古诗章。何须更说珊瑚树，彩笔凌云锦七襄。
赠越南贡使阮云麓·其二
作者：李元度
朝代：清

一疏曾闻荐马周，江干握手舣仙舟。鸡林敢诩诗增价，猿臂深惭相不侯。海外有人询轼辙，山中容我伴巢由。送君心逐南飞雁，五字河梁地爪留。
过南皮怀张振之先生
作者：李元度
朝代：清

路入南皮感不禁，乘槎博望旧知音。西州谢傅生前屋，东海成连梦里琴。垂老才游通德里，爱才犹佩古人心。祈连高冢从谁问，欲荐甘瓜泪满襟。
忆园
作者：李元振
朝代：清

得遂莼鲈兴，年来每自哦。宦同叔夜懒，诗让放翁多。岁月双游屐，烟波一钓蓑。南园风景好，款段亦频过。旧有读书处，今重辟草堂。竹棂疏受月，花榭暗飞香。竟亩新篁嫩，盈庭绿树凉。落花如有意，时到砚池旁。
忆园·其一
作者：李元振
朝代：清

得遂莼鲈兴，年来每自哦。宦同叔夜懒，诗让放翁多。岁月双游屐，烟波一钓蓑。南园风景好，款段亦频过。
忆园·其二
作者：李元振
朝代：清

旧有读书处，今重辟草堂。竹棂疏受月，花榭暗飞香。竟亩新篁嫩，盈庭绿树凉。落花如有意，时到砚池旁。
忆东溪
作者：李元沪
朝代：清

浮家三十载，旧宅亦何有。徘徊松间月，知忆主人否。采采菖蒲花，何时复入手。
栈道杂诗
作者：李元沪
朝代：清

地入褒斜道，蟠空上杳冥。千寻窥涧黑，一线束天青。林影孤罴坐，山风怪蟒腥。魂伤北来客，吁骇此初经。三极西南隔，连峰走剑州。乱山围宝雉，古驿过金牛。马络秦云湿，天回汉水流。曾闻叱驭使，不共岭猿愁。形胜当天险，龙争识故关。鸟飞筹笔驿，云护定军山。世降英雄奋，时清锁钥闲。一声啼谢豹，惨尽旅人颜。全身裹翠微，重雾苦侵衣。栈骑随猱挂，山泉学弩飞。二分悬足窄，九折入云飞。无酒浇徒御，谁家白板扉。剑壁斗青苍，天风吹急装。俯身凭鸟背，束马度羊肠。石气霏成雨，山精啸有霜。勒铭思在德，休侈一夫当。
栈道杂诗·其一
作者：李元沪
朝代：清

地入褒斜道，蟠空上杳冥。千寻窥涧黑，一线束天青。林影孤罴坐，山风怪蟒腥。魂伤北来客，吁骇此初经。
栈道杂诗·其三
作者：李元沪
朝代：清

形胜当天险，龙争识故关。鸟飞筹笔驿，云护定军山。世降英雄奋，时清锁钥闲。一声啼谢豹，惨尽旅人颜。
栈道杂诗·其二
作者：李元沪
朝代：清

三极西南隔，连峰走剑州。乱山围宝雉，古驿过金牛。马络秦云湿，天回汉水流。曾闻叱驭使，不共岭猿愁。
栈道杂诗·其五
作者：李元沪
朝代：清

剑壁斗青苍，天风吹急装。俯身凭鸟背，束马度羊肠。石气霏成雨，山精啸有霜。勒铭思在德，休侈一夫当。
栈道杂诗·其四
作者：李元沪
朝代：清

全身裹翠微，重雾苦侵衣。栈骑随猱挂，山泉学弩飞。二分悬足窄，九折入云飞。无酒浇徒御，谁家白板扉。
台湾闻蝉
作者：李元直
朝代：清

生是餐霞客，谁能饮浊流。高标虽自许，清操本无求。螳臂寻声至，童竿逐响投。因风还送籁，缄口愧忠谋。
奉使台湾过仙霞岭
作者：李元直
朝代：清

闽山冬亦佳，山容犹黛色。仙霞尤葱郁，万竿翠欲滴。涧杉戟列门，岩花姬窥客。弯环入叠嶂，忽复明窍隙。翻嫌径坦平，转乐步盘辟。使车动旅亭，弓刀严邮驿。对此桑麻原，想见狐兔宅。岩疆守者谁，未雨思良画。
登北固山木末楼寻高南阜题壁
作者：李元直
朝代：清

危磴攀萝上，来登木末楼。帆随孤鸟去，云共大江流。霸业余残碣，高踪感旧游。摩挲题壁字，慷慨为谁留。
剑池
作者：李元贞
朝代：清
体裁：七言律诗

何年欧冶炼金处，此地犹留铸剑池。雷电半山愁鬼魅，风云千载走龙螭。寒凌碧汉横霜气，清浴晴岚澈水涯。且喜太平兵甲静，宝光宵逐斗牛移。
宿冶父寺
作者：李元贞
朝代：清
体裁：古风

一径入翠微，泉声下古壑。高峰若崩云，密树噪寒鹊。我来秋已深，松涛翻殿阁。不知明月生，但觉霜华薄。
顾麟士先生读书处
作者：李元贞
朝代：清
体裁：五言律诗

海内知名士，文章孰与齐。讲堂无白鹿，书室剩青藜。地僻花偏发，林深鸟乱啼。传家看后俊，一卷逐幽栖。
挽张之洞联
作者：李元音
朝代：清
体裁：联

鹤垣曩岁得依贤，早钦伟略沉几，能扶大局；象魏新章筹立宪，此后民生国计，更赖何人。
丁丑年住怀远真儒书院构如是住成赋此记之
作者：李兆洛
朝代：清

我字莪耳山边宅，迤逦平原带阡陌。清池周匝玉一环，绿筱葱茏竿数百。锄田灌圃有余暇，插柳栽花遂成癖。可笑无端插腰板，十年宦海心虩虩。迩时且喜解天韬，无那余辛尚如螫。三径归来幸未荒，数月淹留翻似客。苦为猪肝寻故人，竟忝皋比据讲席。倦来隐几听咿唔，兴到论文逞胸膈。院邻官廨错市廛，廊庑周围宽且硕。所居山县不见山，窥牖兀然惟四壁。一一棂扉向东启，早眠坐受朝阳炙。绕屋循墙出其后，草石纵横地颇隙。几树安榴撑路断，一勺坳堂秽流积。两峰参差露眉宇，向我不语情脉脉。眼前有景人莫知，大美弃置天所惜。浚池种树先安排，披草拓基细规画。连廊作栋架两楹，楹深二寻广十尺。两面安窗状如榭，编竹为椽苇为笮。涂塈装治阅几旬，匠沸工腾累昕夕。一朝屋就急倚槛，惬意真如旧逋获。双鬟窈窕来迎侍，俯媚清涟共鲜碧。贴贴新荷镜子圆，垂垂短柳腰肢窄。隔院分来嘉树阴，赌棋赢得奇僵石。亟移棐几安笔砚，自拂尘床理书籍。友生问字载酒来，旧侣间招试茶格。相视翻然成一笑，先生无乃为形役。容身而游亦已矣，居必求安圣斯斥。人说此庐旧姓杨，无凿先生夙词伯。亭颜片月楼会景，一时结构人啧啧。败址颓垣了无处，数十年来事如弈。况是栖栖一寓公，底事黄金虚牝掷。人生分定良由天，各养其养适其适。由来林壑性所耽，易性违情祇成厄。但有即时一杯酒，遑问平生几两屐。后来者谁吾不知，大块茫茫几今昔。夜来频觉乡梦轻，晓起仍愁诗债迫。山光旦暮看不定，多少浮云变苍白。
书见素居壁
作者：李兆洛
朝代：清

夙龄忝文学，图史颇贯弗。因缘平仲知，遂辱扬雄荐。仇书入虎观，作赋奏金殿。一朝拜恩命，绾绶出山县。童律幸可通，磔狱苦非练。聱聱听搒捶，屑屑领簿案。徒隶陪侍从，侏獶侧欢宴。腰低骨已折，口恧心屡战。尘颜怯持镜，自揣久淄变。经营数间屋，聊用置几砚。破书百余卷，中有古英彦。相从理素业，冀见本来面。怀居谅为愧，成性习其便。土思日悄悄，寓也何所恋。疏窗敞南北，偃息静以邃。南荣足淹曝，北壁有余地。凿池但随坳，为山即覆篑。高树有远容，丈石出奇致。耸耸竹与柏，左右拥双翠。室中复何有，空洞类我意。斲椽粗棱棱，粉壁光致致。木无髹漆观，墙无绨锦被。既乏珠玉玩，亦鲜彤镂器。用朴保真率，寡欲息人事。兹区实彫瘵，鱼甑时告匮。疲民固不敢，伤财况为累。美室孟献尤，葺墙叔孙志。夫子善苟完，斯亦素吾位。兹邦滨大淮，风气蠢以劲。居恒肆攻剽，稍急辄星迸。行坐挟刀剑，忘躯徇忿竞。黠者持短长，狺吠思梗令。书策既稠浊，徒史得放横。为政济猛宽，计惟张弦更。韩子亦有言，厥道在素正。斋居励冰渊，虩虩守畏敬。开门固其根，内省期不病。孰谓莫予觏，岂弟神所听。以此盟尔室，显显慎嘉命。
书见素居壁·其一
作者：李兆洛
朝代：清

夙龄忝文学，图史颇贯弗。因缘平仲知，遂辱扬雄荐。仇书入虎观，作赋奏金殿。一朝拜恩命，绾绶出山县。童律幸可通，磔狱苦非练。聱聱听搒捶，屑屑领簿案。徒隶陪侍从，侏獶侧欢宴。腰低骨已折，口恧心屡战。尘颜怯持镜，自揣久淄变。经营数间屋，聊用置几砚。破书百余卷，中有古英彦。相从理素业，冀见本来面。怀居谅为愧，成性习其便。土思日悄悄，寓也何所恋。
书见素居壁·其三
作者：李兆洛
朝代：清

兹邦滨大淮，风气蠢以劲。居恒肆攻剽，稍急辄星迸。行坐挟刀剑，忘躯徇忿竞。黠者持短长，狺吠思梗令。书策既稠浊，徒史得放横。为政济猛宽，计惟张弦更。韩子亦有言，厥道在素正。斋居励冰渊，虩虩守畏敬。开门固其根，内省期不病。孰谓莫予觏，岂弟神所听。以此盟尔室，显显慎嘉命。
书见素居壁·其二
作者：李兆洛
朝代：清

疏窗敞南北，偃息静以邃。南荣足淹曝，北壁有余地。凿池但随坳，为山即覆篑。高树有远容，丈石出奇致。耸耸竹与柏，左右拥双翠。室中复何有，空洞类我意。斲椽粗棱棱，粉壁光致致。木无髹漆观，墙无绨锦被。既乏珠玉玩，亦鲜彤镂器。用朴保真率，寡欲息人事。兹区实彫瘵，鱼甑时告匮。疲民固不敢，伤财况为累。美室孟献尤，葺墙叔孙志。夫子善苟完，斯亦素吾位。
偶作
作者：李兆洛
朝代：清

神者生于无，以气相撑支。当其互回薄，至声发空虚。风出土囊口，披林入嵚？。喁于递响答，高下相参差。悠然自鸣戛，亦复不自知。委已适所值，无为问妍媸。绘响效厥情，因神而存之。断竹均以窍，斲木縆以丝。长短刻分杪，清浊研渑淄。揉弄日渐熟，造作日益滋。情性有远近，僧爱随纷歧。借气喉吭间，寻声神已非。筝琵杂前陈，自谓古所无。岂知爰居鸟，颇乏钟鼓思。壶公一瓠中，日月与世殊。时时出游戏，每令见者嗤。
偶作
作者：李兆洛
朝代：清
体裁：古风

神者生于无，以气相撑支。当其互回薄，至声发空虚。风出土囊口，披林入嵚�。喁于递响答，高下相参差。悠然自鸣戛，亦复不自知。委已适所值，无为问妍媸。绘响效厥情，因神而存之。断竹均以窍，斲木縆以丝。长短刻分杪，清浊研渑淄。揉弄日渐熟，造作日益滋。情性有远近，僧爱随纷歧。借气喉吭间，寻声神已非。筝琵杂前陈，自谓古所无。岂知爰居鸟，颇乏钟鼓思。壶公一瓠中，日月与世殊。时时出游戏，每令见者嗤。
夏循陔广文玻璃泉洗砚图
作者：李兆洛
朝代：清

足此一勺水，聊疗季女饥。怀中紫玉段，持照青玻璃。仰瞰积铁壁，俯荫离披枝。勿放墨龙出，惊起巫支祈。
宋谢叠山先生遗琴武林吴氏得之绘图传示为之作歌
作者：李兆洛
朝代：清

东山桐，西山梓。上枝蟠青云，下枝拂流水。雷轰雹击野火烧，裂骨穿肤半生死。谁从大壑阴，采制为鸣琴。孤丝寡珥縆断脊，中有清霜烈日之明心。天荒地老陵谷变，此骨不与金石同销沈。可怜文信国，闻道遗琴欲沦没。亦有汪水云，当时挥手凌青雯。如何尚有一片乾净土，埋此三尺四寸枯桐根。粗具腭与龈，安辨蛇蚹纹。漆文土花所不蚀，叠山两字分明存。先生身似摩霄鹄，燕市从容一瓯粥。掀髯抵几已无成，茶坂麻衣空恸哭。当其横膝时，含情再三弹。初为《梁父吟》，后作《齐女叹》。世无钟期莫为赏，海天何处寻成连。先生此时与谁语，琴兮琴兮吾与汝。先生可逝琴不亡，十三之徽一一吐焰直与箕尾争光芒。此琴非桐亦非梓，铭非铭兮字非字。黏著苌弘血一腔，意亿劫灰飞不起。吴氏为此图，望古意有余。我思此琴不可见，展图忽忽生嗟吁。谁招朱鸟挥残泪，敲碎西台竹如意。
家心陔疲于津梁国
作者：李兆洛
朝代：清

天涯渺难即，吾意其蹉跎。江上无芙蓉，搴裳意云何。吾子好筋骨，卅载历坎坷。陆岂无虎狼，水岂无蛟鼍。行行为谁驱，万里俯仰过。讵云恃忠信，遂可轻风波。放杖得小休，隐然契天和。托宿在何许，前途尚陂陀。造物劳以生，未死敢有他。息阴谅非远，逝者亦已多。仰视沧浪天，效彼劳者歌。努力为我起，斯路幸不讹。甘爱田父笑，毋为仆夫呵。请借双行縢，以为安乐窝。
德明府以题孙虔礼书景福殿赋真迹诗见示次原韵
作者：李兆洛
朝代：清

艺极犹悬权，识贸或斡鼎。要能天际翔，庶不鼠穴骋。章章篆之出，阡陌破丘井。崔张趋简易，有苦竿取景。当涂典午间，绵密转清迥。右军守恬畅，如水以淡永。大令剧飞腾，翼翼贺项领。双源遂分导，百旐揭一隼。文皇负真气，纵送剂宽紧。兀奡屏风书，想见龙德静。咄哉挺虔礼，骖騑一何猛。书谱入大王，区埒辨町町。瘤堕却针脑，蚤正必视绠。兹赋追阿敬，推陈更标颖。一扫旭兼素，重睹芝与靖。离垢参书禅，妙香可默省。镌之璆琳珍，长使奎壁耿。苟非洞见垣，所恐砾糅矿。肘腕论回旋，走也谢不敏。愿焉矢盍各，率尔子毋哂。
春尽舟中
作者：李兆洛
朝代：清

春好何当去，江流底事忙。莺花非少日，云水正他乡。宦拙归无计，途长息未遑。忘机羡鸥鸟，沙上立苍茫。
梅关
作者：李兆洛
朝代：清

戢山争凑，盘盘路几回。百寻双堑立，一罅五丁开。树拔鲸牙出，人争蚁孔来。路旁余断碣，夫暇剔莓苔。
梅关
作者：李兆洛
朝代：清
体裁：五言律诗

戢戢山争凑，盘盘路几回。百寻双堑立，一罅五丁开。树拔鲸牙出，人争蚁孔来。路旁余断碣，夫暇剔莓苔。
端午偕补金小岩半樗山子光云守之观竞渡遂至海幢寺还过洋商肆楼登海珠寺炮台
作者：李兆洛
朝代：清

且泛蒲觞莫放空，莲青藕白荔支红。星星蜃气兼朝雨，猎猎樯旗飐海风。苍兕练多金鼓习，岛夷驯久岁时同。云溪绿柳应无恙，何日听歌画舫中。浩荡珠江碧水湾，接连花地启禅关。一条果市人阗咽，百尺经楼佛空间。白足有贤思入社，青畦无数当看山。壁间小记题吾友，可惜斯游未及攀。列炮周垣控扼存，香台今傍将台尊。护持狮象珠常定，帖息鲸鲵浪不喷。拓纛双桓遥隐树，收帆千舶正当门。风涛咫尺连南澳，著论何人继应元。
端午偕补金小岩半樗山子光云守之观竞渡遂至海幢寺还过洋商肆楼登海珠寺炮台·其一
作者：李兆洛
朝代：清

且泛蒲觞莫放空，莲青藕白荔支红。星星蜃气兼朝雨，猎猎樯旗飐海风。苍兕练多金鼓习，岛夷驯久岁时同。云溪绿柳应无恙，何日听歌画舫中。
端午偕补金小岩半樗山子光云守之观竞渡遂至海幢寺还过洋商肆楼登海珠寺炮台·其三
作者：李兆洛
朝代：清
体裁：七言律诗

别开邸第馆诸夷，一十三家各斗縻。窗槛玲珑巢翡翠，轩屏眩转吠琉璃。铺排景物观殊壮，变易华风事岂宜。好语吾民守耕凿，祇今圣主贱珍奇。
端午偕补金小岩半樗山子光云守之观竞渡遂至海幢寺还过洋商肆楼登海珠寺炮台·其三
作者：李兆洛
朝代：清

别开邸第馆诸夷，一十三家各斗靡。窗槛玲珑巢翡翠，轩屏眩转吠琉璃。铺排景物观殊壮，变易华风事岂宜。好语吾民守耕凿，祇今圣主贱珍奇。
端午偕补金小岩半樗山子光云守之观竞渡遂至海幢寺还过洋商肆楼登海珠寺炮台·其二
作者：李兆洛
朝代：清

浩荡珠江碧水湾，接连花地启禅关。一条果市人阗咽，百尺经楼佛空间。白足有贤思入社，青畦无数当看山。壁间小记题吾友，可惜斯游未及攀。
端午偕补金小岩半樗山子光云守之观竞渡遂至海幢寺还过洋商肆楼登海珠寺炮台·其四
作者：李兆洛
朝代：清

列炮周垣控扼存，香台今傍将台尊。护持狮象珠常定，帖息鲸鲵浪不喷。拓纛双桓遥隐树，收帆千舶正当门。风涛咫尺连南澳，著论何人继应元。
罗饭牛募驴图
作者：李兆洛
朝代：清

得马塞翁顾亡兔，饭牛居士今募驴。蹇驴区区几许直，一瓢乃用千夫舆。前邪后许十数辈，数钱量米争纷拿。大仙老驴真可笑，一毛不拔旁揶揄。我呼红线剪囊纸，倒骑跛足云中趋。销除博士卖驴券，回作渊明乞食图。
自题捧盈图
作者：李兆洛
朝代：清

劳劳牵世鞿，惘惘任年矢。逝者夫如何，嗒焉信所止。补牢计恐迟，鞭后乃其理。知疲及昏卧，得醒向晨起。兴至思或抽，小极急自弭。展书销光阴，但取浅且旨。既无甚解求，亦不竭目视。量腹之容受，日可一合米。抚肌恨如腊，得酒暂自喜。撑拳学五禽，负剑弄稚子。有杖不肯扶，跬步跛而履。颏下看似雪，龈上都无齿。精气潜耗尽，神爽诡支抵。梁丽剧刓朽，此舍安可恃。一旦厉风来，摧之适然耳。此幸惟有心，能成即不毁。百里半九十，前途日以迩。羸老尚存全，造物不负尔。所得固已盈，捧持岂敢弛。常思善厥终，罔令爽其始。素居过以丛，良友隔千里。愿言各努力，同岑互为砥。
薛又洲携杖山行图
作者：李兆洛
朝代：清

黄海安期宅，青山太白祠。何如九龙坞，小酌二泉池。涧畔多瑶草，松根足伏芝。无因小儿女，却负向平期。
虞山道中所见
作者：李兆洛
朝代：清

支筇出郭望西东，一路人家翠霭中。容我结趺松屋绿，倩人啜茗竹炉红。花畦比户编篱隔，涧脉分流凿沼通。却向密林深箐衣，万千红紫斗春风。
补瓮图
作者：李兆洛
朝代：清

田功未收酒无粕，老瓮多时掷篱脚。场登新秫黄鸡肥，收拾将来贮桑落。
邓完白登岱图
作者：李兆洛
朝代：清

日观峰颠置完白，人奇境奇两难得。画之又得罗两峰，叱石驱云致不同。斯游奚止四十年，我今展图犹眼前。先生精彩固不敝，奋袂盱衡见其概。今我老惫复坎坷，行吟一室茧缚窝。夜来有梦尚磈磊，倚杖黄山看云海。呜呼完翁那可再，泰山鬼卒今安在？独立远想成苍茫，情恻语悄何能长。会当寻君还大荒，收揽魂魄从云将。
华清宫
作者：李兆龄
朝代：清

华清宫殿久埃尘，秪此温泉浴太真。白玉莲花何处去，空留一水艳行人。
断臂烈妇行
作者：李先复
朝代：清

长沟之山山矗矗，长沟之水水曲曲。苍崖松老风谡谡，村妇衣单形影独。织无机丝舂无粟，荆钗蓬鬓颜如玉。良人长征翳可怜，从军输挽秦师前。阿婆牧犊柴桑外，日斜长望望不还。红轮未暝青山紫，马蹄䠞蹈黄尘起。轻装宝剑羽林郎，下马斜窥颜色喜。入门偎倚饵甘言，正气刚肠森发指。孤身匿迹恨无门，事到艰难惟一死。凶徒怒起刃交加，血花泪花落红雨。中庭电掣雷霆吼，神龙只抱骊珠走。烈妇守身誓拌身，身甘百碎何惜手。手既断，心如铁，血千行，肠百结。君不见汉代明妃马上娇，铜雀空劳锁二乔。红颜白骨埋荒草，姓氏谁将烈女标。吁嗟乎！别夫不于室，拜姑不于堂，慷慨赴义何忙忙。千载而下仰清风，于高山之崔巍兮，与流水之汪洋。
挽左宗棠联
作者：李光久
朝代：清
体裁：联

与曾侯同扶世运，文章经济，各具规模，苍茫今古几完人，叹晚近来难乎为继；勖贱子勉承先绪，治略军谋，饫聆讲授，怅望乾坤一洒泪，为天下痛更哭其私。
挽曾纪泽联
作者：李光久
朝代：清
体裁：联

海外建奇勋，试看持节三年，岛服至今犹帖耳；浙中闻噩耗，回忆分襟两载，燕台遥望最伤心。
赣州府署大门
作者：李光先
朝代：清
体裁：联

礼防于未然，惟愿人人自化；弊去其太甚，无庸事事更新。
关帝庙联
作者：李光地
朝代：清
体裁：联

我意祈麦秋，泽随地遍；公灵震华夏，日在天中。
和京江相国西郊偕行原韵
作者：李光地
朝代：清

长信晓钟稀，白露涂寒楚。百执起居罢，归蹄乱禾黍。裴公未绿野，即辰欢啸侣。池荷明夏残，河杨结风绪。谁忝京洛行，追陪惭马吕。提拂念衾裯，倾输忘龃龉。席地醉香醪，从庖纷菜茹。亮节当朝钦，高标暇日举。芳音难属和，循诵祇含咀。
小园联
作者：李光地
朝代：清
体裁：联

有水园亭活；无风草木闲。
庐山道院联
作者：李光地
朝代：清
体裁：联

天下名山僧占多，也须留一二奇峰，供吾道友；世间好语书说尽，曾记得五千妙谛，出我宗传。
榕村
作者：李光地
朝代：清

卜筑三经前，落成三纪后。游宦如涉波，邈不知其久。榕树加远条，杂植颇阴黝。涧水无消添，稍复导源首。抗榭观遥山，辟亭通四牖。前轩及南舍，皆俯鲁侯茆。为此将藏修，不量倡士友。薄遽遂周星，行复朝北斗。匪我老未休，命有驿神守。
读书有感
作者：李光地
朝代：清

西土有虎贲，于越聚君子。不逾三六千，国甲岂尽此。此其腹心者，熊罴不二士。然后亿万多，无难臂指使。我论读书方，要道亦云尔。泛滥同飘风，精熟乃根底。汉人重专经，宋人务穷理。
乡味
作者：李光庭
朝代：清

雪泥鸿爪又林亭，乡味乡情两不胜。春到人间苏草木，老知时务谅亲朋。视余如客聊凭尔，谓我因人却未曾。柳下襟期师百世，何尝风骨损崚嶒。
和沈槐卿之官留别原韵
作者：李光庭
朝代：清

青云得路及华年，好结风尘物色缘。作吏谁真能免俗，此行何必异登仙。但留政迹凭人说，胜有辞章与世传。舆论分明史笔在，循良文学不同编。
扫舍
作者：李光庭
朝代：清

莫谓儒官陋，常将敝帚储。庐为吾所爱，尘与岁俱除。香穗衣篝簇，梅花纸帐舒。纱笼重检点，珍护数行书。
谒于清端公祠
作者：李光庭
朝代：清

清端庙貌尚如新，视昔犹今我愧今。敢谓头衔能附尾，便持手版亦甘心。论功竟待三年考，酬德还期百世歆。此日坡仙堪把臂，流风遗泽总棠阴。
贺年
作者：李光庭
朝代：清

不作增年慨，翻如晋秩荣。瓣香谁独款，片纸亦人情。冷淡空投刺，生疏悄问名。放翁偏贺号，剥啄是新声。
辞岁
作者：李光庭
朝代：清

终岁供消遣，今宵忍更辞。须知将去候，即是欲来时。熰喜松明快，催嫌爆竹迟。何如陈酒脯，酬我一年诗。
挽曾国藩联
作者：李光明
朝代：清
体裁：联

嘉惠士林，四部菁华皆授梓；周知民隐，百工技艺尽沾恩。
集字联
作者：李光昭妻
朝代：清
体裁：联

万年觞有清和气；一品集无时世文。
集字联
作者：李光昭妻
朝代：清
体裁：联

品齐日观云亭峻；气与风兰水竹清。
集字联
作者：李光昭妻
朝代：清
体裁：联

老竹当风生古趣；幽兰临水抱闲情。
后海疆
作者：李光汉
朝代：清

基隆一粟耳，浮在海之角。貔貅二十万，大帅开帷幄。暮夜曳兵行，铁城突确荦。可怜小吏愚，哭民双目瞀。
后海疆
作者：李光汉
朝代：清

澎湖不毛地，民渔鱼以生。番戎岂好利，要为城下盟。倒海难湔恨，将军竟立名。庞涓何足恤，祇是恤编氓。
挽曾纪泽联
作者：李光汉
朝代：清
体裁：联

外海几遍星轺，九载殊方，同瞻富弼；中朝正资霖雨，五年枢府，遽谢阿衡。
曾主政丙戌九月还湘丁亥三月复抵京诗约上巳同游
作者：李光汉
朝代：清

黄华丛里饯行旃，独系燕台思悄然。秋月衡云归梦绕，春风沂水故人旋。他乡共著游山屐，上巳同乘载酒船。身世百年几閒日，莫辞沈醉杏花天。
丁巳夏日送石琴北上感赋
作者：李光炘
朝代：清

兵气连凶岁，惊心六月寒。天戈频挫衅，国步太艰难。东鲁儒宗大，南天雁影单。铜驼荆棘泪，忍与尔同看。名世徒虚耳，休言王者师。清樽辞旧雨，梁木坏多时。尔我中年后，兵戈未了期。相逢问军旅，俎豆亦何为。永夜不成寐，匡山旧梦长。白莲三伏雨，红叶九秋霜。此别一挥手，天涯孤棹行。临风吾有咏，仿佛话沧浪。
丁巳夏日送石琴北上感赋·其一
作者：李光炘
朝代：清

兵气连凶岁，惊心六月寒。天戈频挫衅，国步太艰难。东鲁儒宗大，南天雁影单。铜驼荆棘泪，忍与尔同看。
丁巳夏日送石琴北上感赋·其三
作者：李光炘
朝代：清

永夜不成寐，匡山旧梦长。白莲三伏雨，红叶九秋霜。此别一挥手，天涯孤棹行。临风吾有咏，仿佛话沧浪。
丁巳夏日送石琴北上感赋·其二
作者：李光炘
朝代：清

名世徒虚耳，休言王者师。清樽辞旧雨，梁木坏多时。尔我中年后，兵戈未了期。相逢问军旅，俎豆亦何为。
感怀
作者：李光炘
朝代：清

海上成连去不回，人间都道伯牙非。知音纵有钟期在，一半琴心已化灰。
拟黄鲁直谢黄从善司业寄惠山泉
作者：李光炳
朝代：清

惠山寒泉冰雪俱，故人惠泉兼惠书。调水符仿坡公法，不愁鱼目混明珠。呼儿烹鼎试云腴，两腋清风生穆如。愿携诗筒兼茗碗，一蓑一笠老江湖。
过百药山祖居省墓感赋
作者：李光理
朝代：清
体裁：七言律诗

百药山前我祖庐，记来瞻拜十年余。松楸不道全殊昔，堂构伊谁更复初。落照堤边花黯淡，秋风原上客欷歔。何时幸得沾微禄，归买田园聚族居。
挽曾纪泽联
作者：李光瑜
朝代：清
体裁：联

廿年仰企，五载亲承，忘尊论道谊之交，公义私情真两尽；九陛酬庸，一门济美，继世著勋劳于国，使才相业并千秋。
和陈云伯咏老松
作者：李光稷
朝代：清

有客挥毫赋老松，笔端但觉翠重重。踏馀偃蹇霜枝鹤，吟罢骞腾雨叶龙。清韵已知擅朱夏，寒心应不畏玄冬。晚来东海风吹急，欲洗秦家曩日封。
挽张百熙联
作者：李光荣
朝代：清
体裁：联

五大洲开新学界；四千年见此文臣。
挽曾纪泽联
作者：李光表
朝代：清
体裁：联

诸父偕文正，翊运中兴，贱子无能惭宝树；天下传使者，折冲绝国，大才何止裕金轺。
挽曾国荃联
作者：李光裕
朝代：清
体裁：联

继乃兄以治江南，武纬文经，有如金玉；后阿咸而辞冀北，内安外靖，无忝功勋。
九日登酉山
作者：李光谦
朝代：清

断续青烟起涧阿，隔城听彻采樵歌。疏林下碍登高目，无数秋山夕照多。
访张海涛广文留饮至夜
作者：李光谦
朝代：清

停杯忽无言，仰视星河朗。流萤竹外飞，寒露松间响。遥闻钟一声，明月墙东上。
挽曾纪泽联
作者：李光辰
朝代：清
体裁：联

胸有百万兵，作相人方期小范；魂归四千里，抚时我痛失长城。
挽彭玉麟联
作者：李全彪
朝代：清
体裁：联

华夏仰声威，当年仗钺专征，共许中兴大老；经纶弥宇宙，从此盖棺论定，允称一代完人。
挽彭玉麟联
作者：李全顺
朝代：清
体裁：联

义愤遄征，被江汉以时雨；功成乞退，视富贵如浮云。
贺张百熙60寿联
作者：李兰馨
朝代：清
体裁：联

先佛而生，寿星见丙；荷天之宠，异命重申。
丙寅春日判瑞田三过访琅琊署
作者：李兴祖
朝代：清

绿柳红花逼禁烟，解貂酤酒纵留连。买山惟乞分司俸，饷客还余博士钱。剧饮顿能消久渴，深谈犹是胜高眠。流光莫听轻抛掷，旅次春风又一年。
旅店和沈绎堂先生壁间韵
作者：李兴祖
朝代：清

十年常作客，一宿似还家。古道多垂柳，荒村正落花。岸侵溪水阔，云淡夕阳斜。壁上诗堪和，挥毫趁晚霞。
挽彭玉麟联
作者：李兴锐
朝代：清
体裁：联

功成一代中兴，遽退隐西湖，出处似蕲王胜槊；谊重卅年知己，痛招魂南岳，死生与元伯殊途。
挽曾国荃联
作者：李兴锐
朝代：清
体裁：联

佐命元勋推竞爽，更继踵三江建节，德化维钧，棠棣纪丰碑，钟阜秦淮并终古；从戎早岁忆同仇，最伤心九畹群英，凋零殆尽，竹林增老泪，衡云湘水倍销魂。
挽曾国藩联
作者：李兴锐
朝代：清
体裁：联

翊运仗元臣，蓦地神仙惊帝梦；任贤真宰相，溥天桃李哭春风。
滕王阁联
作者：李其宴
朝代：清
体裁：联

我辈复登临，目极湖山千里而外；奇文共欣赏，人在水天一色之中。
不寐书怀
作者：李其永
朝代：清

夜冷镫难亮，抛书理敝裀。欲将前史阙，梦与古人论。旷感无千载，浮生等一尘。鸡鸣频喔喔，不寐转伤神。